PM setuju RCI terhadap dakwaan Tommy Thomas, kata Zahid selepas tidak hadir perbicaraan rasuah

Perdana Menteri Ismail Sabri Yaakob bersetuju dengan permintaan Umno untuk menubuhkan Suruhanjaya Siasatan Diraja (RCI) bagi menyiasat segala pendedahan yang dilakukan bekas peguam negara Tommy Thomas mengenai campur tangan politik dalam institusi peguam negara, kehakiman dan keselamatan, kata Ahmad Zahid Hamidi.Presiden Umno itu berkata perkara itu perlu dilakukan kerana semua institusi tersebut adalah benteng dalam mempertahankan keluhuran Perlembagaan dan kedaulatan undang-undang.“Umno mesti menjadi pelopor kepada usaha reformasi institusi dalam pelbagai cabang kerajaan,” katanya dalam satu kenyataan lewat malam tadi selepas selesai mesyuarat Majlis Kerja Tertinggi Umno malam tadi.Zahid baru-baru ini dikritik hebat pengguna media sosial selepas masuk ke hospital, beberapa hari sebelum perbicaraan kes rasuahnya yang sudah ditangguhkan beberapa kali.Dalam kenyataan itu Zahid turut berkata, Ismail turut bersetuju kerajaan pimpinannya hari ini bukan lagi bukan kerajaan Perikatan Nasional (PN).“Kerajaan terus menggunakan jenama ‘Keluarga Malaysia’ dan kerajaan Malaysia serta tidak lagi menggunakan penjenamaan kerajaan Perikatan Nasional.“Memandangkan kerajaan ini merupakan kerjasama politik longgar antara Parti Barisan Nasional (Umno, MCA, MIC dan PBRS), parti Perikatan Nasional (Bersatu, PAS dan Star), GPS dan PBS,” katanya.Zahid merupakan pemimpin Umno yang giat berkempen untuk menggulingkan Muhyiddin Yassin sehingga bekas perdana menteri itu meletakkan jawatan.Beliau bersama bekas perdana menteri Najib Razak turut didedahkan MalaysiaNow mendukung Anwar Ibrahim sebagai perdana menteri.Kempen mereka untuk menggulingkan Muhyiddin berhasil selepas berjaya mendapatkan lebih 10 orang ahli Parlimen Umno menarik semula sokongan terhadap kerajaan PN dan perdana menteri.Zahid, berdepan 33 pertuduhan menerima suapan berjumlah SG$13.56 juta daripada Ultra Kirana Sdn Bhd (UKSB) sebagai dorongan untuk dirinya, sebagai seorang pegawai badan awam iaitu menteri dalam negeri, melanjutkan kontrak syarikat itu sebagai pengendali Perkhidmatan One Stop Centre (OSC) di China dan sistem visa luar negara (VLN) serta mengekalkan kontrak perjanjian untuk membekalkan sistem bersepadu VLN kepada syarikat sama oleh KDN.Beliau turut berdepan tujuh lagi pertuduhan rasuah berupa wang tunai dengan pelbagai mata wang SG$1,150,000, RM3,000,000, EURO15,000 dan US$15,000 tanpa balasan daripada UKSB yang mempunyai hubungan dengan kerja rasmi beliau.Berhubung pertuduhan mahkamah ini, MalaysiaNow turut mendedahkan secara eksklusif butiran bagaimana Zahid bertemu Muhyiddin untuk memujuknya campur tangan dalam usaha menggugurkan pertuduhan yang dihadapinya.RCI yang digesa dilihat sebagai usaha akhir Zahid dan kluster mahkamah dalam Umno untuk menggugurkan kes mereka.Ia juga dilihat bertujuan untuk menimbulkan keraguan seakan-akan wujud campur tangan politik dalam pendakwaan terhadap kluster mahkamah pada zaman kerajaan Pakatan Harapan (PH).Kluster mahkamah melibatkan beberapa pemimpin Umno termasuk Najib, Ahli Parlimen Pontian Ahmad Maslan, Ahli Parlimen Baling Abdul Azeez Abdul Rahim, Ahli Parlimen Kinabatangan Bung Moktar Radin.Perbicaraan Najib yang sedang berjalan ketika ini, melibatkan empat pertuduhan salah guna kuasa untuk mendapatkan suapan berjumlah RM2.28 bilion, selain 21 lagi pertuduhan berhubung kes pengubahan wang melibatkan dana bernilai RM4.3 bilion atau lebih dikenali kes 1MDB-Tanore.Ahmad pula didakwa gagal mengisytiharkan RM2 juta yang diterimanya dari Najib bagi penyerahan cukai 2013 selain turut didakwa memberikan kenyataan palsu kepada badan pencegahan rasuah negara.Bung Moktar dan isterinya Zizie Izette didakwa mnerima rasuah RM2.2 juta daripada agen pelaburan sebagai tukaran pelaburan bernilai RM150 juta oleh Felcra ketika beliau menjadi pengerusi bukan eksekutifnya.Azeez pula kini sedang merayu kes bagi 13 pertuduhan rasuah melibatkan RM5.2 juta dan pengubahan wang melibatkan kira-kira RM140 juta.Kluster mahkamah atau digelar “kleptokrat” oleh Muhyiddin adalah punca beliau meletakkan jawatan selepas enggan melayan kehendak mereka untuk campur tangan urusan mahkamah.Dalam perutusan terakhir beliau sebagai perdana menteri, Muhyiddin berkata beliau tidak akan sesekali bersekongkol dengan kleptokrat yang berusaha untuk menggulingkan beliau.Malahan Muhyiddin berkata sebelum ini, syarat utama PN menyokong Ismail sebagai perdana menteri ialah kebebasan institusi kehakiman terus dipertahankan.


Putrajaya umum ‘total lockdown’ seluruh negara bermula 1 Jun

Putrajaya mengumumkan pelaksanaan “total lockdown” atau perintah kawalan pergerakan (PKP) skala penuh di seluruh negara dari 1 hingga 14 Jun ketika kes jangkitan Covid-19 terus meningkat dan merekodkan angka tertingginya hari ini melebihi 8,000.Pejabat Perdana Menteri (PPM) berkata keputusan tersebut diambil Sidang Khas Majlis Keselamatan Negara (MKN) Mengenai Pengurusan Covid-19 yang dipengerusikan Perdana Menteri Muhyiddin Yassin petang tadi.Semua sektor tidak dibenarkan untuk beroperasi kecuali sektor ekonomi dan perkhidmatan utama yang akan disenaraikan oleh Majlis Keselamatan Negara.Kenyataan PPM itu turut berkata PKP skala penuh tersebut akan dilaksanakan dalam tiga fasa.“Sekiranya lockdown fasa pertama ini berjaya mengurangkan kes-kes harian Covid-19, kerajaan akan melaksanakan lockdown fasa kedua, iaitu dengan membenarkan pembukaan semula beberapa sektor ekonomi yang tidak melibatkan perhimpunan yang besar serta boleh mematuhi penjarakan fizikal.Menurutnya lagi, lockdown fasa kedua ini akan dilaksanakan untuk tempoh empat minggu selepas fasa pertama berakhir sementara pelaksanaan fasa ketiga adalah PKP seperti yang berkuat kuasa pada masa ini di mana aktiviti sosial tidak dibenarkan dan hampir semua sektor ekonomi dibenarkan beroperasi tertakluk kepada SOP yang ketat serta kehadiran secara fizikal di tempat kerja yang dihadkan.“Walau bagaimanapun, keputusan untuk beralih dari satu fasa ke fasa yang berikutnya akan tertakluk kepada penilaian risiko oleh kementerian kesihatan Malaysia.“Penilaian akan dibuat berdasarkan perkembangan kes-kes harian semasa dan kapasiti hospital di seluruh negara untuk merawat pesakit Covid-19.”Langkah drastik ini diambil selepas semalam Ketua Pengarah Kesihatan Dr Noor Hisham Abdullah mengingatkan Malaysia perlu “bersiap sedia untuk situasi terburuk” selepas trend peningkatan mendadak kes dalam negara.MalaysiaNow difahamkan topik PKP skala penuh yang diumumkan telah menjadi “perdebatan hangat” sejak beberapa hari lalu ketika mesyuarat harian berhubung Covid-19 di antara beberapa agensi yang ditugaskan untuk menasihati dan mengemaskini Putrajaya berhubung langkah-langkah bagi menangani pandemik.“Walaupun ada perbahasan yang cukup jelas mengenai perlunya menjaga keseimbangan antara kehidupan dan mata pencarian orang ramai, lonjakan kes drastik dalam beberapa hari kebelakangan ini menunjukkan kerisauan utama adalah jika seluruh sektor kesihatan kita merudum sekali gus menjadikan isu nyawa diutamakan.“Namun apa yang lebih membimbangkan pakar-pakar kesihatan yang menasihatkan kerajaan adalah hakikatnya kemudahan ICU kita sudah penuh, dan ada tanda-tanda menunjukkan kemudahan sektor swasta pun tidak mencukupi bagi menangani trend jangkitan ketika ini jika ia tidak dihentikan,” kata sumber kepada MalaysiaNow.Kes harian sejak beberapa minggu lalu menunjukkan tidak ada tanda menunjukkan ia semakin berkurang, lebih-lebih lagi sejak bermulanya PKP beberapa hari sebelum Aidilfitri.Hari ini, Malaysia merekodkan 8,290 kes baru, ia adalah catatan angka paling tinggi setakat ini .72,000 kes aktif turut dicatatkan dengan 808 dimasukkan ke ICU sementara hampir 400 orang memerlukan bantuan pernafasan.Pandemik ini juga turut mengorbankan 2,552 nyawa dan setakat ini telah menjangkiti lebih 500,000 orang.Dalam sebuah program temu bual minggu lalu, Muhyiddin berkata beliau lebih memilih “lockdown” penuh, namun terpaksa mempertimbangkan faktor-faktor lain termasuk kekangan kewangan kerajaan ketika ini.“I sendiri bukanlah doktor, namun itu cara terbaik kekang virus. Kaedah ini telah dibuktikan paling efektif dan yang paling mudah untuk dilaksanakan kerajaan, namun kita tak ada pengalaman tangani pandemik sebelum ini,” kata Muhyiddin.Beliau juga turut berkata “lockdown” pertama yang dikenali sebagai PKP 1.0, telah menyebabkan negara menanggung RM2.4 bilion kerugian sehari disamping terpaksa membelanjakan RM340 bilion sebagai bantuan tunai dan pakej rangsangan bagi meningkatkan semula ekonomi.PKP pertama kali dilaksanakan pada 18 Mac tahun lalu, ketika itu hanya sektor utama sahaja yang dibenarkan untuk dibuka. Ketika itu, purata kes di Malaysia kurang dari 100.PKP kemudian dilanjutkan beberapa kali sehingga Jun, ia kemudian ditukar kepada PKP bersyarat dengan beberapa sektor dan perniagaan lain dibenarkan untuk dibuka selepas tiga bulan.Namun kes mula meningkat sejak September tahun lalu selepas pilihan raya di Sabah, ia kemudian terus menunjukkan trend meningkat walaupun beberapa langkah dilaksanakan selain SOP turut diperketatkan.Peningkatan kes telah menyebabkan kebimbangan sebarang ketidakstabilan politik boleh menyebakan pilihan raya tergempar, satu perkara yang tegas dibantah pihak berkuasa kesihatan negara.Januari lalu, Yang di-Pertuan Agong telah mengisytiharkan perintah darurat, menyebabkan Parlimen ditangguh namun telah memberikan lebih banyak kuasa kepada pihak berkuasa kesihatan untuk mengambil langkah-langkah drastik bagi melawan pandemik


PN tubuhkan majlis presiden

Mesyuarat Majlis Tertinggi (MT) Perikatan Nasional (PN) bersetuju untuk mencadangkan pembentukan sebuah majlis presiden yang akan dianggotai oleh semua ketua-ketua parti PN sebagai platform untuk membincangkan dasar-dasar kerajaan dan mengukuhkan kerjasama antara parti.Selain itu, mesyuarat itu turut memutuskan PN akan segera melaksanakan program-program “flagship” di seluruh negara.“Program ‘flagship’ di seluruh negara ini bertujuan untuk membantu rakyat daripada semua lapisan masyarakat,” kata Setiausaha Agung PN Hamzah Zainuddin.Antara pemimpin yang hadir ialah Presiden PAS Abdul Hadi Awang, Presiden STAR Jeffrey Kitingan dan Presiden SAPP Yong Teck Lee.Pengumuman itu dibuat beberapa hari selepas gabungan itu diancam oleh pihak pembangkang untuk mengemukakan usul undi tidak percaya terhadap Muhyiddin.PN terdiri daripada Bersatu, PAS dan beberapa parti dari Sabah dan Sarawak, dibentuk pada Februari tahun ini bertujuan menyatukan parti-parti politik yang memberikan sokongan kepada Muhyiddin bagi membentuk kerajaan selepas kejatuhan Pakatan Harapan.Umno dan Gabungan Parti Sarawak bagaimanapun bukan anggota gabungan itu walaupun menyatakan sokongan mereka kepada kerajaan PN.


Kesedihan dan kesunyian Mahathir

Pada 19 November lalu, Khamis, Dr Mahathir Mohamad dalam blognya meluahkan perasaan sedih dan kesunyiannya apabila merakamkan peringatannya pada Khalid Julong.Menurut beliau, dengan pemergiannya maka tamatlah satu generasi pejuang Melayu.Khalid meninggal dunia sehari sebelum itu, 18 November 2020. Ia merujuk pada generasi pertama pejuang kemerdekaan.Siapakah Khalid Julong? Beliau ialah Tan Sri Khalid Abdullah berusia 98 tahun ketika meninggal dunia.Maknanya beliau lebih tua daripada Mahathir, yang kini berusia 95 tahun. Terdapat sebuah syarikat Khalid yang bernama Julong Sdn Bhd.Tidak banyak orang yang dapat mencapai usia begitu panjang.Maka apabila Mahathir berkata dengan pemergian Khalid itu berakhirlah satu generasi pejuang Melayu, bermakna tinggal beliau yang masih hidup.Tetapi keistimewaan Mahathir berbanding dengan anggota generasinya yang lain ialah beliau masih sihat, aktif dan berpengaruh dalam politik.Masih mampu hadir dan berucap di Dewan Rakyat.Daripada maklumat yang penulis terima, Khalid dan ahli-ahli keluarganya adalah penyokong Bersatu ketika Mahathir menjadi pengerusinya.Mahathir menggunakan ungkapan “pejuang Melayu” bagi menyifatkan satu kumpulan yang sedar politik dalam generasi beliau.Iaitu satu generasi muda selepas Perang Dunia Kedua.Perkataan “pejuang” ini membawa konotasi seseorang bergiat untuk mencapai matlamat politik tanpa menghiraukan sebarang balasan kewangan atau jawatan.Ia merupakan ciri-ciri aktivis generasi awal Umno terutamanya sebelum merdeka.Ciri-ciri ini mula hilang selepas masuk generasi kedua dan ketiga setelah merasa kekuasaan yang boleh mendatangkan ganjaran.Istilah “pejuang” ini juga yang digunakan bagi nama parti barunya, Parti Pejuang Tanah Air.Ketika penubuhannya, Mahathir menekankan soal perjuangan tanpa mengharapkan ganjaran.Parti ini masih tidak dapat kelulusan daripada pendaftar pertubuhan (RoS).Rasanya kelulusannya mungkin dihalang oleh kerajaan Perikatan Nasional (PN) pimpinan Bersatu.Menurut Mahathir, beliau berkenalan dan berdamping dengan Khalid dalam arena politik apabila tamat sahaja Perang Dunia Kedua.Mereka berada dalam Saberkas yang merupakan “sekumpulan anak Melayu yang memiliki kesedaran akan bangsanya” .Saberkas merujuk pada Syarikat Bekerjasama Am Saiburi yang ditubuhkan pada Januari 1946, iaitu sebelum penubuhan Umno lagi.Ia bukanlah syarikat perniagaan, tetapi merupakan badan politik.Pada masa itu, persatuan disebut juga sebagai syarikat iaitu persepakatan sekumpulan orang.Bekerjasama am merujuk pada kegiatannya yang berbentuk umum, sama ada politik, ekonomi atau sosial.Saiburi pula adalah nama Kedah dalam bahasa Siam.Semasa pendudukan Jepun, Kedah seperti mana juga Perlis, Kelantan dan Terengganu berada di bawah kekuasaan Siam.Siam hanya melepaskan negeri-negeri itu pada British setelah diugut London akan menggunakan kuasa veto menghalang negara itu daripada menjadi anggota Pertubuhan Bangsa-bangsa Bersatu (PBB).Saberkas adalah pertubuhan kecil dan kewujudannya tidak lama kerana ia kemudian menjadi sebahagian daripada cawangan-cawangan Umno.Tetapi dalam buku-buku sejarah, Saberkas ini dikenali sebagai kumpulan radikal, malah mempunyai kecenderungan fahaman kiri.Radikal di sini bermaksud mahu perubahan yang cepat, dan kiri bermakna tumpuannya adalah membela kepentingan rakyat umum yang kebanyakannya susah.Akibatnya, menurut catatan sejarah, ia kurang mendapat sambutan kerana orang Melayu adalah konservatif dan tidak suka pada perubahan radikal, apatah lagi dengan ada unsur kekirian.Maka pertubuhan yang lebih dapat diterima ialah Kesatuan Melayu Kedah.Namun begitu kedua-dua pertubuhan itu menghantar wakil ke perhimpunan Umno.Apabila Umno Kedah ditubuhkan, ia terdiri daripada Kesatuan Melayu Kedah dan Saberkas juga.Menurut Mahathir: ” British merancang untuk rampas negeri-negeri Melayu untuk dijadikan tanah jajahan mereka. Malayan Union akan tamatkan kewujudan orang Melayu dengan Tanah Melayu mereka.”Selepas Perang Dunia Kedua, British kembali ke Tanah Melayu dengan merancang untuk memiliki negeri ini.Malayan Union yang dilaksanakan mulai tahun 1946 itu adalah hendak menjadikannya sebagai tanah jajahan yang kekal.Ia berbeza daripada apa yang berlaku sebelum perang.Ketika itu yang menjadi tanah jajahan British adalah Pulau Pinang, Melaka dan Singapura dalam pentadbiran yang bernama Negeri-negeri Selat.Sementara sembilan negeri Melayu yang lain merupakan negeri-negeri naungan atau protectorates dalam sistem Negeri-negeri Melayu Bersekutu dan Negeri-negeri Melayu Tidak Bersekutu. Keseluruhan entiti ini dipanggil British Malaya.Walaupun ia merupakan satu sistem kolonial tetapi kedudukan negeri-negeri naungan adalah berbeza daripada tanah jajahan.Dalam negeri naungan, raja-raja masih berdaulat walaupun kuasa pentadbiran dipegang British melalui perjanjian.Dalam Malayan Union pula, raja-raja bukan saja tidak berdaulat tetapi kedudukannya dihapuskan.Begitu juga negeri-negeri. Union bermaksud kesatuan. Maka sudah tiada negeri-negeri di mana kesemuanya digabungkan di bawah satu pentadbiran di Kuala Lumpur.British memerlukan Malaya kerana ketika itu satu perempat daripada pendapatan ekonominya datang dari negeri “kenit” ini.Getah dan timah menjadi sumber pendapatan penting dan ia tidak akan melepaskan bumi ini.Dengan Malayan Union, ia menjadi wilayah bebas bagi British untuk membawa masuk sesiapa saja ke negeri ini.Ia sudah tidak menjadi Tanah Melayu dan bangsa Melayu dikira sudah tiada. Apa yang ada ialah Malaya.Selain penentangan orang Melayu terhadap Malayan Union, pergolakan dunia memaksa Britain memberikan kemerdekaan pada Tanah Melayu.Perang Dingin membawa kepada Darurat apabila Parti Komunis Malaya mengangkat senjata pada tahun 1948 atas arahan Soviet Union.Amerika Syarikat pula tidak mahu British kembali kuat dengan terus mengekalkan empayarnya.Mahathir menyebut nama rakan-rakan seperjuangannya iaitu dari satu generasi awal; “Khalid, Azahari Taib, Khir Johari, Khir Pa’ Awang, Hj Taha dan Chegu Senu”.Khir Johari adalah menteri pelajaran dalam kabinet Tunku Abdul Rahman.Chegu Senu merujuk pada Senu Abdul Rahman, pernah menjadi setiausaha agung Umno yang lantang bersuara.Semuanya sudah tiada.“Tinggal saya seorang. Saya sedih. Semua mereka kawan lama. Saya kesunyian,” kata Mahathir.Dalam politik, Khalid adalah wakil rakyat bagi Alor Merah dan pernah menjadi exco negeri Kedah.Selepas politik, beliau memasuki dunia korporat, pernah menjadi pengarah di Pernas International Holdings sebelum menyertai Utusan Melayu (M) Bhd sebagai pengerusi eksekutif.Beliaulah yang mengusahakan supaya Utusan Melayu menjadi syarikat korporat dengan nama Kumpulan Utusan untuk disenaraikan di bursa saham.Selain itu beliau mengusahakan sebuah bangunan ibu pejabat di Wangsa Maju, tetapi kemudiannya dijual pada Felcra.Tetapi perjuangan Mahathir sendiri penuh dengan liku-liku kesedihan dan kesunyian.Dari awal lagi, beliau bertembung dengan Tunku yang menghalangnya bertanding dalam pilihan raya pertama tahun 1959 walaupun Mahathir adalah calon jauh lebih layak berbanding yang lain.Perjuangan politiknya yang panjang, penuh dengan pergolakan. Beliau menubuhkan Umno Baru bagi menggantikan Umno lama.Beberapa dekad kemudian, beliau menubuhkan Bersatu yang hendak dijadikan pengganti Umno tetapi parti itu telah meninggalkannya.Pejuang merupakan usaha terkini yang lebih sukar untuk menggantikan Bersatu dan Umno.Selain itu, orang yang disediakan untuk menggantikannya juga tidak menjadi: Musa Hitam, Anwar Ibrahim, Abdullah Ahmad Badawi, Najib Razak dan akhir sekali, Muhyiddin Yassin.Sememangnya Mahathir kesunyian.


MySejahtera pantau had dua jam pengguna di premis peruncitan

Had masa maksimum dua jam bagi pelanggan di premis peruncitan akan dipantau menerusi aplikasi MySejahtera apabila mereka mendaftar masuk ke premis, kata Menteri Perdagangan Dalam Negeri dan Hal Ehwal Pengguna Alexander Nanta Linggi.Katanya aplikasi MySejahtera akan menunjukkan rekod masa masuk secara tepat dan ia akan memudahkan anggota kementerian perdagangan dalam negeri dan hal ehwal pengguna (KPDNHEP) mahupun pihak premis membuat pemantauan sekiranya perlu.Had maksimum dua jam untuk pelanggan di premis peruncitan termasuk pusat membeli belah diumumkannya semalam, serentak dengan arahan untuk pemilik premis peruncitan mengehadkan jumlah pelanggan pada satu-satu masa mengikut keluasan premis dengan penetapan satu orang bagi setiap empat meter persegi.Penguatkuasaan  prosedur operasi standard (SOP) itu adalah susulan pengumuman pelaksanaan perintah kawalan pergerakan (PKP) 3.0 yang akan berkuat kuasa esok, (25 Mei).“KPDNHEP turut memohon pemilik premis untuk menggunakan kaedah masing-masing untuk mematuhi SOP ini, dengan mengingatkan pelanggan premis agar mengikuti arahan dua jam ini,” kata Nanta dalam sidang media secara maya hari ini.Nanta berkata pegawai penguat kuasa KPDNHEP dengan kerjasama pemilik premis akan turut memantau tempat tumpuan yang dikenal pasti secara rawak untuk memastikan rakyat mematuhi SOP berkenaan.“Pembeli dinasihatkan merancang dengan bijak mengenai aktiviti membeli-belah mereka dengan mengawal tempoh pembelian sekali gus dapat membantu mengurangkan rantaian jangkitan Covid-19 dalam negara,” katanya.Ditanya mengenai sesetengah individu yang membawa kanak-kanak dalam pusat beli-belah, Nanta berkata SOP jelas mengatakan bahawa golongan itu ‘tidak digalakkan’ masuk premis dan bukannya ‘tidak dibenarkan’ kerana kerajaan faham permasalahan yang dihadapi rakyat.“Contohnya mungkin ada ibu atau bapa tunggal yang perlu membawa anak mereka bersama. Kalau boleh tinggalkan mereka pada saudara terdekat boleh berbuat demikian dan elakkan bawa masuk premis,” katanya.Nanta dalam pada itu berkata ‘dine in’ dalam kenderaan tidak dibenarkan dan tiada SOP berkenaan aktiviti terbabit.Menurutnya, idea menikmati makanan dalam kenderaan bersama keluarga mungkin timbul kerana larangan ‘dine in’ dalam premis akibat PKP namun buat masa ini, tiada keputusan baru mengenainya dibuat.Menurut laporan yang disiarkan dalam talian hari ini, premis makanan yang menyediakan layanan ‘dine-in’ dalam kereta adalah melanggar SOP dan tindakan kompaun boleh dikenakan ke atas pengusaha premis yang menyediakan layanan sedemikian.Laporan itu memetik Pesuruhjaya Polis Sarawak Aidi Ismail sebagai berkata sebuah premis makanan di Miri dikompaun pada Jumaat kerana menyediakan perkhidmatan tersebut.


BN akan putuskan selepas PRU15 jika perlu gabung parti lain bentuk kerajaan

Keputusan sama ada Barisan Nasional (BN) akan bergabung dengan parti lain sekiranya tidak memperoleh majoriti mudah di Parlimen bagi membentuk kerajaan baru hanya akan diputuskan selepas Pilihan Raya Umum ke-15 (PRU15).
Perdana Menteri Ismail Sabri Yaakob berkata keputusan PRU15 harus dilihat terlebih dahulu sebelum membuat sebarang perancangan awal berhubung pembentukan kerajaan persekutuan.
“Kita tunggu dulu keputusan (PRU15), kita buat keputusan selepas itu... Kita buat andaian terlalu awal pun susah juga, kita pun tidak tahu apa akan berlaku dalam pilihan raya nanti.
“Lepas pilihan raya nanti, keputusan dah buat. Insya Allah kita buat apa sahaja keputusan demi kepentingan negara dan yang pentingnya kita hendak sebuah kerajaan yang stabil,” kata beliau kepada pemberita selepas merasmikan Mesyuarat Agung Tahunan Persatuan Kontraktor Melayu Malaysia ke-43 hari ini.
Ismail berkata demikian ketika ditanya mengenai kemungkinan BN perlu bekerjasama dengan parti lain seperti PAS untuk membentuk kerajaan jika tidak mampu memperoleh kerusi yang mencukupi bagi membentuk kerajaan pada PRU15 ini.
Pada 16 Oktober, Timbalan Pengerusi BN Mohamad Hasan berkata BN perlu menang "melepasi 112 kerusi Parlimen" supaya dapat menubuhkan kerajaan pada PRU15 ini.
Menyentuh mengenai pembahagian kerusi Parlimen, Ismail yang juga naib presiden Umno berkata BN sedang dalam proses pengagihan kerusi antara parti komponen dan parti "friends of BN" dan selepas itu menilai dari segi calonnya pula.
“Kita pertimbang semua sekali dan kita akan mengadakan mesyuarat dan keputusan akan dibuat secara musyawarah, itu biasa. Dulu lagi susah sebab komponen BN banyak, sekarang komponen hanya ada empat (Umno, MIC, MCA, Parti Bersatu Rakyat Sabah (PBRS).
"Jadi lebih mudah untuk kita bincang dan dalam waktu terdekat pasti kita akan putuskan,” katanya.


Anwar pula positif Covid-19

Presiden PKR Anwar Ibrahim hari ini disahkan positif Covid-19 selepas menjalani ujian saringan PCR di Parlimen hari ini.Ketua pembangkang itu kini sedang menjalani kuarantin kendiri selama seminggu, menurut setiausaha sulitnya, Shukri Saad.Awal hari ini, veteran DAP Lim Kit Siang juga turut dilaporkan positif Covid-19 dan mengalami gejala ringan.Selain dua pemimpin pembangkang itu, Presiden PAS Abdul Hadi Awang juga turut disahkan positif Covid semalam.Setakat hari ini, negara telah merekodkan 3,993,124 kes positif sejak pandemik melanda negara.Kematian akibat Covid pula kini mencecah 34,400 kes dengan 71 korban dicatatkan semalam.


Politikkan asal usul Covid-19 jejaskan kepentingan global

Penyelidikan merungkai asal usul Covid-19 sepatutnya dijalankan ahli sains dan sebarang tindakan mempolitikkan isu ini amat dikesali dan hanya akan menjejaskan kerjasama global dalam memerangi pandemik itu.Felow kanan Institut Kajian China-Amerika, Sourabh Gupta berkata usaha merungkai asal usul virus tersebut memerlukan masa yang lama kerana banyak bukti perlu dikumpulkan dan dikaji dengan terperinci.“Penyelidikan mengenai asal usul itu juga perlu dijalankan tanpa sebarang gangguan. Tindakan sesetengah pihak bukan sahaja akan menyulitkan lagi usaha itu malah akan menyebabkan lebih banyak masa diperlukan,” katanya dalam satu temu bual dengan wartawan China baru-baru ini.Sourabh Gupta menyifatkan perpaduan dan sinergi masyarakat antarabangsa sebagai perkara paling mendesak untuk membendung penularan Covid-19 yang sedang berleluasa, berikutan kesan negatifnya bukan sahaja daripada segi kesihatan manusia, tetapi juga ekonomi sejagat.“Malangnya terdapat begitu banyak isu dipolitikkan sejak tercetusnya pandemik Covid-19, bermula dari pencarian asal usul virus hingga langkah memakai pelitup muka dan pemvaksinan.“Ia akan menyebabkan asas politik bagi mengintensifkan kerjasama multilateral global dalam bidang kesihatan awam dan pembentukan mekanisme global yang berfungsi menangani pandemik seperti ini pada masa depan akan terjejas,” kata pakar itu.


Pekerja pengurusan, pengawasan zon merah kerja dari rumah bermula 22 Oktober

Pekerja di peringkat pengurusan dan pengawasan dalam sektor awam dan swasta di zon merah di Kuala Lumpur, Putrajaya, Labuan, Selangor dan Sabah diarah bekerja dari rumah berkuat kuasa 22 Oktober ini.Menteri Kanan (Kluster Keselamatan) Ismail Sabri Yaakob berkata keputusan itu dibuat dalam Sidang Khas Majlis Keselamatan Negara (MKN) atas nasihat Kementerian Kesihatan Malaysia (KKM) untuk mengurangkan pergerakan pekerja bagi mengekang penularan Covid-19.“Kementerian Perdagangan Antarabangsa dan Industri (Miti) juga memaklumkan hampir 800,000 pekerja sektor industri dari Kuala Lumpur, Putrajaya, Labuan, Selangor dan Sabah akan terlibat dengan arahan ini. Arahan ini juga akan melibatkan seramai hampir 200,000 penjawat awam di Kuala Lumpur, Putrajaya, Labuan, Selangor dan Sabah.“Ini merupakan arahan dan bukan lagi permintaan. Majikan diarah mengeluarkan surat pelepasan bagi pekerja-pekerja ini untuk bekerja dari rumah,” katanya pada sidang media perkembangan Perintah Kawalan Pergerakan Pemulihan (PKPP) di sini, hari ini.Miti akan mengeluarkan kenyataan media berkenaan arahan ini dalam masa terdekat, katanya.Ismail berkata bagi pekerja di zon merah yang perlu bekerja di pejabat, mereka perlu melakukan ujian calitan (swab) dan jika majikan mencarum dengan Pertubuhan Keselamatan Sosial (Perkeso) kos ujian akan ditanggung Perkeso.“Antara bahagian yang perlu bekerja di pejabat termasuk bahagian kewangan dan yang perlu membuat bayaran, begitu juga mereka yang bekerja di bahagian penguatkuasaan dan kebajikan, mereka juga perlu terus bekerja, mereka perlu buat ujian,” katanya.Sementara itu, Ismail Sabri berkata kerajaan mewajibkan semula pekerja warga asing sektor pembinaan dan pengawal keselamatan membuat ujian sebagai kawalan pencegahan penularan kes di tempat kerja.“Ketetapan ini diteruskan kepada pekerja warga asing di Selangor, Kuala Lumpur, Putrajaya, Sabah dan Labuan.“Bagi pekerja warga asing yang majikan mereka mencarum dengan Perkeso, ujian swab adalah disediakan secara percuma,” katanya.Sementara itu, Ismail Sabri berkata kerajaan mewajibkan semula pekerja warga asing sektor pembinaan dan pengawal keselamatan membuat ujian sebagai kawalan pencegahan penularan kes di tempat kerja.Kluster Utama melibatkan sebuah pusat beli-belah di Petaling, Selangor dan setakat semalam telah merekodkan 185 kes.Melalui siasatan KKM, kluster tersebut berpunca daripada seorang pengawal keselamatan warganegara Nepal pusat beli-belah tersebut.


Memahami fenomena ‘berebut kuasa’

Mengapakah sebelum tahun 2020 tidak pernah berlaku fenomena berebut kuasa?Jawapannya ialah dalam sejarah Malaysia sebelum ini tidak pernah berlaku kerajaan yang menang pilihan raya ditumbangkan ekoran wakil rakyatnya melompat dan berpakat dengan pembangkang.Fenomena berebut kuasa berlaku apabila lebih daripada satu pihak berusaha untuk mendapatkan kuasa di sesebuah negara, selalunya melibatkan antara dua pihak yang bertentangan dan kuasa hanya ada satu.Sebelum zaman demokrasi, rebutan ini adalah dalam bentuk peperangan, sama ada melalui pemberontakan atau perang saudara.Ia sering berlaku ketika peralihan politik ekoran daripada kemangkatan seseorang raja.Maka semasa zaman feudal, peralihan yang lancar antara raja dan penggantinya adalah penting bagi keamanan negara.Sistem demokrasi berparlimen diwujudkan antara lain adalah untuk memastikan peralihan kuasa berjalan licin dan tidak menimbulkan huru-hara.Untuk itu ada Perlembagaan dan pilihan raya umum di mana asasnya semua pihak yang mahu mendapatkan kuasa menerima proses ini.Mereka yang memperoleh majoriti mendapat kuasa, sementara yang kalah menjadi pembangkang untuk mengimbangi kuasa kerajaan, maka tiadalah rebutan kuasa.Sistem ini berjalan lancar di Malaya dan Malaysia, kerana tiada sebarang rebutan kuasa di peringkat persekutuan selepas pilihan raya tahun 1955, 1959, 1964, 1969, 1974, 1978, 1981, 1986, 1990, 1995, 1999, 2004, 2008 dan 2013.Kesemua pilihan raya itu dimenangi oleh Perikatan dan Barisan Nasional (BN) di bawah pimpinan Umno.Pihak pembangkang menerima kekalahan mereka dan tidak timbul soal berebut kuasa di peringkat persekutuan.Oleh kerana sentiasa menang, maka dirasakan bahawa Malaysia akan selamanya diperintah Umno dengan orang Melayu terus mendominasi politik negara.Tetapi realitinya tidak begitu, Malaysia bukan negara Melayu dan ia adalah negara berbilang kaum malah orang Melayu itu sendiri berbilang fahaman, bukan semuanya menerima fahaman politik Umno.Sistem ini berjalan lancar di Malaya dan Malaysia, kerana tiada sebarang rebutan kuasa di peringkat persekutuan selepas pilihan raya tahun 1955, 1959, 1964, 1969, 1974, 1978, 1981, 1986, 1990, 1995, 1999, 2004, 2008 dan 2013.Sistem demokrasi membolehkan peralihan kuasa dan apabila sampai masanya, kuasa politik akan bertukar tangan jika rakyat mahukan keadaan demikian berlaku.Jadi apabila BN kalah dalam pilihan raya tahun 2018, mereka dan ramai orang Melayu tidak dapat menerimanya.Mereka berasakan orang Melayu kehilangan kuasa sedangkan pemimpin utama Pakatan Harapan (PH) adalah orang Melayu dan fahaman politik Bersatu adalah sama dengan Umno.Maka dari awal lagi terdapat usaha dibuat untuk menjatuhkan kerajaan PH melalui beberapa rundingan, malah disebut bahawa mereka menyasarkan pada hujung tahun 2018, kerajaan PH akan tumbang.Sementara di luar pula dilancarkan kempen yang berasaskan sentimen kaum dan agama.Inilah bermulanya perebutan kuasa.Ditambah pula dengan perpecahan bukan saja dalam PH tetapi juga faksi dalam komponennya, iaitu perselisihan antara Anwar Ibrahim dan Mohamed Azmin Ali.Tetapi paling besar adalah antara Dr Mahathir Mohamad dan Anwar.Dari segi parti pula, ia adalah antara PKR-Bersatu dan juga antara Bersatu-DAP.Akhirnya, berlakulah Langkah Sheraton dan Mahathir bertindak meletakkan jawatan dan menjadi perdana menteri interim dengan hasrat untuk menubuhkan kerajaan perpaduan.Di sinilah masalahnya dan perebutan kuasa akan berterusan kerana yang kalah diberi tempat dalam kerajaan, ia melanggar mandat rakyat.Dalam pilihan raya umum 2018, tiada sesiapa mengundi untuk kerajaan perpaduan dan mandat rakyat adalah jelas untuk PH, bukannya BN atau PAS.Maka berlakulah rebutan kuasa apabila kerajaan Perikatan Nasional (PN) ditubuhkan.PH mahu memulihkan mandat rakyat tetapi gagal kerana tiada persetujuan antara Mahathir dan Anwar, pada masa sama PN juga berlaku perebutan kuasa, antara Umno dan Bersatu hinggakan parti itu enggan menyertai PN.Meninggalkan Bersatu dan PAS berada dalam PN manakala gabungan Umno dan PAS masih membentuk Muafakat Nasional.Pun begitu dalam Umno itu sendiri tidak bersatu padu, semuanya bermula apabila Ahmad Zahid Hamidi dilaporkan menyokong Anwar, maka Tengku Razaleigh Hamzah berpakat dengan Mahathir untuk menghalang Presiden PKR itu daripada menjadi perdana menteri.Melihat kepada pergolakan berebut kuasa ini, dapat diperhatikan bahawa watak-watak politik ini adalah asalnya daripada Umno; Muhyiddin Yassin, Mahathir, Anwar, Razaleigh dan Zahid.Fenomena berebut kuasa di peringkat kerajaan ini adalah lanjutan atau limpahan daripada apa yang berlaku dalam Umno.Dalam hal ini, rebutan kuasa dalam Umno boleh ditinjau daripada pemilihan pucuk pimpinan parti itu bermula dengan pelantikan Mahathir sebagai timbalan perdana menteri oleh Hussein Onn selepas Tun Abdul Razak Hussein meninggal dunia.Kalau mengikut persefahaman, Mahathir seharusnya melantik Razaleigh sebagai timbalannya dan bukan Musa Hitam.Akibatnya berlakulah persaingan dalam parti, tetapi ini bukan berebut kuasa.Fenomena berebut kuasa berlaku selepas pemilihan jawatan parti apabila pihak yang kalah tidak dapat menerima keputusan dan mencabarnya melalui usaha lain seperti undang-undang.Ini berlaku pada tahun 1987 apabila Razaleigh yang berganding bahu dengan Musa untuk menentang Mahathir dan Ghafar Baba.Mereka kalah dalam pemilihan tetapi tidak dapat menerimanya dan membawa kes itu ke mahkamah, yang menyaksikan Umno diisytiharkan tidak sah.Usaha Razaleigh untuk mendaftar Umno Malaysia dihalang, sebaliknya Mahathir menubuhkan Umno baru tanpa putera Kelantan itu dan penyokong-penyokongnya.Maka apabila Razaleigh menubuhkan parti Semangat 46 yang menjadi pembangkang, rebutan kuasa dalam Umno berpindah kepada politik nasional.Pilihan raya tahun 1990 menyaksikan tokoh bekas Umno bersaing antara satu sama lain.Umno baru dan Semangat 46 adalah parti yang berbeza daripada Umno asal.Mahathir menang pilihan raya dan Razaleigh menerima kekalahannya, lalu Semangat 46 dibubarkan dan beliau menyertai Umno baru yang kemudian dipulihkan sebagai Umno.Episod rebutan kuasa berakhir, walaupun kemudian Mahathir memecat Anwar dan munculnya Parti Keadilan Nasional, tetapi tidak ada rebutan kuasa.Keadilan gagal dalam pilihan raya tahun 1999 dan 2004.Cumanya pada tahun 2008, PKR bersama PAS dan DAP dapat menafikan majoriti dua pertiga dalam pilihan raya dengan mampu menang di Selangor, Perak, Kedah, Pulau Pinang dan Kelantan.Anwar menubuhkan Pakatan Rakyat dan mereka berpuas hati dengan kejayaan yang tidak pernah berlaku sebelum ini.Apa yang menjadi fenomena rebutan kuasa adalah pengumuman Anwar beliau mampu menubuhkan kerajaan pada 16 September 2008 jika sebahagian wakil rakyat BN melompat kepadanya.Walaupun usaha Anwar itu gagal tetapi ia merupakan petanda-petanda rebutan kuasa dan ketika itu mandat rakyat adalah untuk BN.Dapat dilihat juga apa yang disebut sebagai berebut kuasa boleh muncul di peringkat parti dan kerajaan.Sebagai negara bersistem persekutuan, maka rebutan kuasa boleh berlku di peringkat negeri dan itulah yang berlaku di Perak selepas pilihan raya tahun 2008.Mandat rakyat adalah menolak BN.Maka yang menjadi kerajaan negeri ialah PKR, DAP dan PAS yang membentuk Pakatan Rakyat, tetapi kerajaan ini tumbang apabila Adun mereka melompat.Rebutan kuasa berlaku di peringkat negeri lebih awal lagi.Dalam pilihan raya tahun 1959, kerajaan PAS Terengganu tumbang kerana Adun melompat dan di Sabah, kerajaan negeri tumbang beberapa kali kerana rebutan kuasa.Daripada kerajaan Usno yang tumbang di tangan parti Berjaya hinggalah baru-baru ini kerajaan Warisan juga mengalami nasib yang sama.Rebutan kuasa di peringkat negeri itu ada kaitan dengan politik di persekutuan.Pada masa ini, rebutan kuasa itu berkisar pada PN, BN dan PH yang mana tokoh-tokoh terlibat adalah orang yang sama daripada Umno sejak tahun 1980-an.


Pejuang akan ambil haluan sendiri, kata Dr Mahathir selepas kalah PRN Johor

Dr Mahathir Mohamad hari ini menegaskan Pejuang akan mengasingkan diri supaya tidak terpalit dengan parti lain, selepas mengesahkan satu pertemuan antara dirinya dengan Presiden Bersatu Muhyiddin Yassin bagi mendapatkan sokongan.Menurut pengerusi pejuang itu, partinya itu akan mengambil haluan sendiri selepas kalah pada Pilihan Raya Negeri (PRN) Johor yang menyaksikan kesemua 42 calon Pejuang kehilangan deposit bertanding.“Ramai orang mungkin tak suka parti itu sebab berbangsa lain dan sebagainya.“Sebab tu, kita asingkan diri kita dengan parti-parti lain supaya tak terpalit kepada kita,” katanya dalam sidang media Yayasan Al-Bukhari hari ini.Dalam pada itu, Mahathir berkata beliau tidak pasti mengapa bekas sekutunya itu bertindak sedemikian memandangkan pejuang hanya satu parti politik yang tidak kuat dan baru sahaja berdepan kekalahan dalam siri pilihan raya negeri di Johor dan Melaka.“Kita tak kuat, tak ada duit tapi tanya kita untuk sokong dia (Muhyiddin).“Saya tak tahu nak cakap apalah, sebab saya tak jadi perdana menteri kerana Muhyiddin tikam belakang.“Sekarang, orang yang dia tikam belakang tak mati lagi. Dia (pula) datang nak minta tolong,” katanya.Semalam, media melaporkan Presiden Pejuang Mukhriz Mahathir berkata Muhyiddin mengadakan pertemuan dengan Mahathir bagi mengemukakan cadangan gabungan parti dalam Pilihan Raya Umum ke-15 (PRU15).Mukhriz juga mengakui hubungan bapanya dengan pemimpin Bersatu itu agak “dingin” selepas krisis yang berlaku sebelum ini.Pertemuan itu dipercayai menjadi perjumpaan kali pertama melibatkan kedua-dua pemimpin tersebut selepas Langkah Sheraton yang menyaksikan kejatuhan kerajaan Pakatan Harapan (PH) pada awal 2020.Ketika ditanya adakah terdapat faktor lain yang membolehkan Pejuang bekerjasama dengan Bersatu, Mahathir sekadar tersenyum.Mahathir berkata, Muhyiddin bukan seorang perdana menteri yang baik selama memegang jawatan itu menyebabkan beliau sukar mendapat sokongan daripada pihak-pihak tertentu.“Kalau dia buat sesuatu yang besar untuk Malaysia, tak minta pertolongan saya pun dia boleh menang.”Beliau turut menambah Pejuang masih belum membuat sebarang keputusan untuk membentuk gabungan baru bagi menghadapi Pilihan Raya Umum ke-15 (PRU15).Ini kerana, katanya, ia sukar dilaksanakan mengambil kira terdapat pihak yang mungkin tidak suka dengan parti-parti komponen sekiranya gabungan dibentuk.Walaubagaimanapun, Mahathir menegaskan pihaknya bersedia untuk bekerjasama dengan parti politik yang menentang rasuah dan sogokan ketika musim pilihan raya.Beliau merujuk punca kekalahan parti pada PRN sebelum ini yang didakwa berpunca daripada kegiatan merasuah pengundi melibatkan wang tunai kira-kira RM200 hingga RM300.Menurutnya, perkara itu berlaku sehingga sampai ke satu tahap para pengundi akan bertanya berapakah wang tunai yang akan diberi sekiranya mereka memberikan undi.“Ini bukan seorang dua yang tanya. Tapi ramai. Kita tak ada duit nak bagi, kita parti nak lawan rasuah.“Kita nak menang sebab orang sokong kita bukan sebab kita beri duit.”


Blok pembangkang kosongkan Dewan Rakyat selepas usul tergempar pengeluaran KWSP ditolak

Ahli-ahli Parlimen Perikatan Nasional (PN) menarik perhatian pembukaan Dewan Rakyat sesi pagi hari ini apabila secara sepakat bertindak keluar dewan apabila dimaklumkan usul tergempar mengenai permohonan pengeluaran Kumpulan Wang Simpanan Pekerja (KWSP) secara bersasar ditolak untuk dibahaskan.
Belum sampai 10 minit pembukaan persidangan hari ini, Ahli Parlimen Machang Wan Ahmad Fayhsal Wan Ahmad Kamal berkata pejabat speaker Dewan Rakyat menolak usul yang dihantar Jumaat lalu dengan alasan ianya sudah dijawab oleh menteri dan timbalan menteri kewangan.
Perkembangan itu kemudiannya mencetuskan kekecohan kerana ahli-ahli Parlimen blok pembangkang menyifatkan sudah terlalu banyak usul mereka ditolak tanpa alasan yang jelas.
Bagaimanapun, kata Fayhsal, sehingga kini beliau masih menerima banyak rungutan, aduan dan kebimbangan daripada rakyat mengenai permohonan pengeluaran KWSP secara bersasar.
"Aduan dan keresahan mereka bahawa penjelasan dan ulasan daripada kedua-dua menteri dan timbalan menteri kewangan tidak memuaskan mereka.
"Jadi, izinkanlah kami bahaskan perkara ini (pada) hari ini, berbaki dua hari lagi sebelum kita tamat sidang Parlimen ini," katanya membangkitkan perkara itu sebelum bacaan kali kedua beberapa rang undang-undang yang dijadualkan dibaca hari ini.
Pada Jumaat, Fayhsal menghantar usul tergempar itu dengan memohon sidang Dewan Rakyat ditangguhkan mengikut Perkara 18 (1) dan (2) Peraturan-peraturan Majlis Mesyuarat untuk memberi laluan kepada usul itu bagi membincangkan pengeluaran lanjut KWSP secara bersasar kepada rakyat yang terdesak.
Atas sebab itu, beliau sekali lagi hari ini meminta supaya usul itu dipertimbangkan untuk dibincangkan kerana membawa kepentingan orang ramai.
Pada masa sama, Ketua Pembangkang Hamzah Zainuddin turut menegaskan supaya Dewan Rakyat membenarkan usul itu dibincangkan pada hari ini mengambil kira keterdesakan hidup masyarakat akibat ekonomi semasa.
Dalam pada itu, Timbalan Speaker Dewan Rakyat Alice Lau berkata keputusan tersebut sudahpun dibuat oleh Yang di-Pertua Dewan Rakyat mengikut Peraturan Mesyuarat 43 iaitu keputusan tersebut adalah muktamad.
"Jika tak puas hati, boleh buat usul lagi," katanya kepada Fayhsal.
"Kalau nak keluar, keluar sahaja."


Kes baru kekal catat angka lebih 7,000

Malaysia merekodkan kes baru sebanyak 7,097 menjadikan kes keseluruhan Covid-19 meningkat sebanyak 799,790.Selangor kekal mencatat kes harian tertinggi sebanyak 3,119 disusuli Kuala Lumpur (1,005), Negeri Sembilan (788), Melaka (358), Sarawak (289), Pahang (258), Sabah (244), dan Johor (224).Hanya Perlis (2) sahaja yang mencatat kes satu digit hari ini.Negara juga mencatat sebanyak 4,863 kes sembuh menjadikan jumlah keseluruhan kes sembuh meningkat kepada 719,678.Kes aktif dengan kebolehjangkitan pula kini berjumlah 74,344.Dalam pada itu, 948 pesakit ditempatkan di unit rawatan rapi (ICU) termasuk 441 orang memerlukan bantuan alat pernafasan.Malaysia turut mencatat 91 lagi korban akibat Covid-19, menjadikan jumlah mangsa yang maut meningkat kepada 5,768.


Adakah Covid-19 membunuh stigma terhadap ijazah dalam talian?

Tidak lama dulu, seorang timbalan menteri dihimpit kontroversi selepas timbul dakwaan ijazah pentadbiran perniagaan yang dimilikinya diperoleh daripada sebuah universiti di Amerika Syarikat melalui pengajian jarak jauh secara dalam talian.Marzuki Yahya, yang merupakan timbalan menteri luar negeri semasa pemerintahan Pakatan Harapan, menerima kecaman pengguna media sosial, termasuk laporan polis dilakukan terhadapnya mendakwa beliau menggunakan kelulusan akademik palsu, hanya kerana ia diperoleh bukan menggunakan cara konvensional.Tetapi beliau tidak keseorangan.Pada 2013, dua anggota Kabinet kerajaan Barisan Nasional (BN), Menteri Sumber Manusia Richard Riot dan Menteri Sains, Teknologi dan Inovasi Ewon Ebin, turut dituduh memiliki ijazah “palsu”, kerana ia diperoleh melalui secara pengajian dalam talian.Akan tetapi adakah pandemik Covid-19 sudah mengubah tanggapan mengenai ijazah dalam talian yang dikatakan tidak setaraf berbanding mereka yang memperolehnya dengan menghadiri kuliah secara fizikal bertahun-tahun di universiti?Hari ini, kira-kira 1.5 bilion pelajar pengajian tinggi di seluruh dunia berubah daripada perlu menghadiri kuliah secara fizikal kepada kelas dalam talian, sebagai salah satu langkah yang diambil kerajaan untuk meminimum kontak dalam usaha membendung Covid-19.Perbahasan mengenai fenomena baru itu masih berterusan, mempersoalkan kualiti dan kelayakan graduan secara dalam talian berbanding mereka yang mengikuti kursus pengajian secara tradisional di dalam kelas.Prof Teo Kok Seong dari Universiti Kebangsaan Malaysia (UKM) berkata terdapat tiga sebab utama mengapa sijil yang diperoleh secara dalam talian tidak setaraf berbanding kaedah konvensional.“Pertama pengenalan kursus dalam talian masih baru dalam negara ini dan belum disemak ‘kesahihannya’ sama ada sijil tersebut benar-benar boleh dipercayai atau tidak,” kata Teo, yang merupakan pensyarah Institut Kajian Etnik UKM kepada MalaysiaNow.“Kedua, masih terdapat segelintir majikan yang meragui kelayakan para graduan menggunakan kaedah pembelajaran dalam talian, disebabkan ia masih baru dan belum terbukti setara dengan kaedah pengajian secara tradisional.”Sebab terakhir, kata Teo, ia ada kaitan dengan kejujuran para pelajar.“Penipuan dikesan berlaku ketika ujian secara dalam talian menjadikan ijazah melalui kaedah ini dianggap seperti dipalsukan,” katanya.Teo bagaimanapun berkata, norma baru dalam sektor pendidikan di seluruh dunia selepas pandemik Covid-19 melanda, mungkin mengubah pandangan tersebut.Katanya graduan yang mencari kerja menggunakan ijazah dalam talian mungkin lebih diterima majikan pada masa depan, terutama jika ia datang daripada institusi pendidikan bertauliah.Sebab terakhir, kata Teo, ia ada kaitan dengan kejujuran para pelajar.Selepas universiti awam mengumumkan penutupan kampus berikutan pelaksanaan Perintah Kawalan Pergerakan (PKP) April lalu, kuliah dan tutorial dilaksanakan secara dalam talian.Banyak universiti awam mula menawarkan 30 hingga 60% kursus pengajian secara dalam talian.Berdasarkan Kod Amalan Akreditasi Program: Pembelajaran Terbuka dan Jarak Jauh yang dikeluarkan Agensi Kelayakan Malaysia (MQA) pada 26 November 2019, pengendalian program secara dalam talian boleh diadakan mengikut kesesuaian dan fleksibiliti aktiviti pembelajaran mengikut kursus dan jurusan masing-masing.MQA, agensi yang dipertanggungjawabkan bagi menentukan kualiti institusi pengajian tinggi dalam negara ini mengeluarkan beberapa panduan kepada universiti awam dan kolej mengenai pelaksanaan program pendidikan tinggi semasa tempoh pandemik.Ketua Pegawai Eksekutif MQA Hussaini Omar berkata universiti awam perlu memastikan kualiti pengajian dalam talian dikekalkan.“Mereka juga perlu mengambil kira kepentingan dan kebajikan pelajar dan kakitangan dalam pelaksanaan,” katanya.Tambahnya, sebarang pindaan dan penyelarasan perlu direkod untuk tujuan rujukan semasa penilaian akreditasi MQA pada masa akan datang.Stigma mengenai pengajian dalam talian adalah universal, dan disebabkan itu beberapa universiti terkemuka di Barat membezakan antara ijazah tradisional dan secara dalam talian.Sarjana Pentadbiran Perniagaan atau MBA yang diperoleh secara dalam talian, sebagai contoh akan dipanggil “iMBA”.Tetapi Covid-19 mungkin boleh mengubah semuanya.“Saya berpendapat mungkin pasca pandemik, mampu menghilangkan stigma itu melihat kepada keperluan kita untuk pengajian secara dalam talian,” kata Rachel Hewitt daripada Institut Dasar Pengajian Tinggi, sebuah badan pemikir pengajian tinggi British yang baru-baru ini dipetik berkata oleh BBC.Teo bagaimanapun, lebih percaya kepada pengajian secara tradisional.Tahap penerimaan terhadap ijazah dalam talian, tegasnya, mungkin akan ditentukan berdasarkan berapa lama pandemik Covid-19 berlarutan.“Pembelajaran dalam talian dalam tempoh mencabar ini disebabkan Covid-19, hanya bersifat sementara. Ia adalah norma baru yang tidak akan dianggap sebagai norma pada masa akan datang.“Tradisi kelas secara fizikal dalam dewan kuliah dengan bersemuka akan tetap menjadi norma utama dalam sektor pendidikan dan bukannya pengasingan diri seperti pembelajaran secara dalam talian, walaupun wujud interaksi digital,” katanya.


Sorry.


Memahami kebangkitan bersejarah PAS menjangkaui naratif ‘Taliban’

Pada pilihan raya umum 1999, kempen pilihan raya menyaksikan sebuah gelombang tajam dalam menyerang PAS selepas setahun pemecatan dramatik Anwar Ibrahim daripada jawatan nombor dua kerajaan, satu serangan media dilancarkan kepada pembangkang, terutamanya terhadap parti Islam itu, yang kemudiannya meraih keuntungan selepas peralihan sokongan Melayu yang sebelumnya menyokong Umno.
Media “arus perdana” yang tertumpu kepada saluran penyiaran massa dan cetak mula memaparkan gambar dan artikel yang menggambarkan parti Islam itu diwakili para “mullah” yang lantang membangkitkan semangat orang ramai untuk menjadikan Malaysia sebagai sebuah negara teokrasi.
Tidak seperti sekarang, media dalam talian masih tidak giat seperti sekarang, sementara media sosial pula masih belum dibangunkan.
Gambaran yang yang disogok juga memberi amaran kepada orang bukan Islam supaya tidak menyokong DAP, kerana parti itu dilihat sebagai sekutu gerakan reformasi bersama PAS.
Kempen sedemikian sangat ketara di media-media yang mempunyai pengikut dalam kalangan bukan Melayu, kerana kerajaan Barisan Nasional (BN) diterajui Umno pimpinan Dr Mahathir Mohamad menganggap mereka sebagai demografi penting bagi menewaskan pengaruh PAS yang semakin meningkat di peti undi.
Bahkan, pada tahap tertentu, hasil yang diharapkan daripada kempen sedemikian berjaya dicapai.
Ketika PAS, yang menjalin kerjasama dengan DAP, menang besar di kerusi Melayu, DAP sebaliknya menerima kesan terhadap bank undi tradisionalnya, sehingga pemimpin utama parti itu seperti Karpal Singh dan Lim Kit Siang kehilangan kerusi.
Lebih dua dekad kemudian, naratif PAS sebagai "ekstremis" berulang, gambaran yang disogok itu kembali diperhebat selepas Pilihan Raya Umum ke-15 (PRU15), baik di saluran tidak rasmi seperti aplikasi sembang dan ruangan komen di media sosial.
Beberapa tuduhan itu datang daripada musuh PAS, terutama kenyataan kontroversi Nga Kor Ming dari DAP, yang berkata PAS akan menafikan hak bukan Islam selain turut mahu meneruskan dasar ekstremis seperti yang dilakukan oleh Taliban di Afghanistan.
Pemerhati sosiopolitik terkemuka Chandra Muzaffar, yang juga antara tokoh yang aktif ketika pilihan raya umum 1999, berkata label sebegitu terhadap PAS bukan sahaja tidak adil, malah menunjukkan kegagalan pengkritiknya mengkaji sejarah parti itu selama tujuh dekad.
Malahan Chandra menolak kenyataan Nga tersebut.
“Ini menunjukkan bahawa dia tak faham PAS langsung,” katanya kepada MalaysiaNow.
Katanya, dengan mengkaji secara ringkas terhadap PAS dan Taliban, orang ramai akan menjelaskan kesalahan tuduhan sedemikian.
Tindakan Taliban yang menindas wanita sudah didokumentasi juga tidak dapat dilihat pernah dilakukan oleh PAS, bahkan sayap Muslimat PAS tidak pernah diketepikan dalam membuat sebarang keputusan dasar.
Chandra berkata, hakikatnya, majoriti pelajar di pusat pengajian tinggi di Kelantan adalah dalam kalangan wanita selepas lebih tiga dekad PAS memerintah negeri sudah menafikan slogan “PAS adalah Taliban”.
“Ini berbeza dengan Taliban. Dan kalau kita tengok kepada kekuatan ekonomi Kelantan, siapa yang menguasai sebahagian besar ekonomi negeri?
“Wanita.”
Malah, katanya, dari peringkat awal kemerdekaan Tanah Melayu lagi PAS sudah jauh di hadapan dalam usaha membawa wanita menyertai perjuangan mereka.
Tambahnya, pada peringkat awal lagi, PAS sudah mempunyai tokoh wanita seperti Khadijah Sidek, bekas Ketua Kaum Ibu PAS era 1950-an.
Beliau juga pernah dilantik sebagai Pesuruhjaya PAS Johor dan menjadi ahli Parlimen PAS yang pertama dari kalangan wanita setelah menang di Dungun, Terengganu.
Tambahnya lagi, larangan Taliban pada waktu-waktu tertentu terhadap penglibatan wanita dalam pendidikan sememangnya tidak menggambarkan sikap majoriti masyarakat Muslim.
Tegas Chandra, sejarah sudah membuktikan bahawa masyarakat Muslim yang mula-mula sekali menggalakkan pendidikan untuk wanita sebelum tamadun dari barat menjadi perintis kepada idea yang sama.
Bagaimanapun, Chandra berkata seseorang masih boleh berbeza pandangan dengan PAS dalam banyak isu lain.
”Tapi kalau kita nak kritik mesti bersandarkan kepada fakta dan apa yang benar-benar berlaku,” katanya sekali lagi menunjukkan kekesalannya kerana Nga dilantik sebagai menteri.
Menurut Chandra, isu yang menimbulkan ketakutan kepada PAS adalah berdasarkan tanggapan bahawa parti itu akan menerapkan undang-undang yang akan memberi kesan terhadap gaya hidup orang ramai, seperti larangan mengadakan konsert.
Namun beliau berkata kebangkitan PAS dalam meraih kerusi terbanyak dalam sejarah politiknya bukanlah sesuatu yang luar biasa kerana undi yang diterima adalah manifestasi sebahagian besar orang Melayu yang sudah terlalu kecewa dengan Umno dan BN.
“Ini adalah undi anti-Umno, bukan undi pro-PAS. Tak payah khuatir, ini adalah satu fenomena yang kita faham. Orang Melayu bila dah kecewa dengan Umno, tak percaya kerana rasuah dan penyelewengan sebab itulah mereka beralih kepada PAS.” Namun persoalannya, mengapa PAS?
Chandra berkata ia adalah kerana orang Melayu rasa “lebih selesa” dengan PAS, selain melihat Pakatan Harapan (PH) turut dianggotai DAP.
Beliau berkata situasi yang sama berlaku pada 1999, apabila PAS memenangi 27 kerusi Parlimen, jumlah terbesar dalam sejarah politiknya ketika itu. Perkembangan itu berlaku katanya disebabkan majoriti pengundi Melayu begitu kecewa dengan pimpinan Umno berhubung isu Anwar, lebih-lebih lagi selepas ahli politik yang dipenjarakan itu dilihat mengalami “mata lebam” yang menimbulkan keraguan bahawa ada konspirasi terhadapnya.
Namun, empat tahun selepas itu, sokongan terhadap PAS menurun apabila pengundi Melayu melihat ada permulaan baru dalam kepimpinan selepas Mahathir berundur di bawah Abdullah Ahmad Badawi yang dilihat bersih daripada tuduhan salah guna kuasa, rapat dengan agama dan merendah diri.
Pada pilihan raya raya umum 2004, Umno bukan sahaja menjatuhkan pentadbiran Terengganu, parti itu juga bahkan hampir merampas semula pentadbiran negeri Kelantan, di mana PAS hanya mempunyai majoriti satu kerusi di Dewan Undangan Negeri (DUN).
Chandra berkata apa yang berlaku menunjukkan bahawa corak pengundian orang Melayu berdasarkan rasional.
“Ada sebab dan faktor mempengaruhi. Yang tak faham itu hanya Nga Kor Ming.”
Beliau berkata terlalu simplistik untuk mengatakan kemenangan PAS baru-baru ini sebagai “tsunami”.
“Ini bukan tsunami tapi kebangkitan kesedaran orang Islam tentang nilai-nilai penting dalam agama seperti menolak rasuah dan penyalahgunaan kuasa.
“Dan dalam PRU yang baru lalu ini, mereka beralih kepada parti yang lain bukan kerana mereka jadi fanatik ataupun mereka ini mahu Islam yang ada dalam PAS.
“Mereka sokong PAS kerana mereka kecewa dengan Umno,” katanya.


‘Kluster sakit perut’ muncul melobi selepas ‘kluster mahkamah’ tidak sepakat dalam undi belanjawan

MalaysiaNow difahamkan tiada kesepakatan dicapai dalam kalangan ahli Parlimen yang digelar “kluster mahkamah’ di Dewan Rakyat, ketika proses melobi giat dilakukan untuk mendapatkan lebih ramai pemimpin Umno untuk keluar daripada blok Perikatan Nasional (PN) menjelang undian penting di Parlimen pada Khamis.Kluster mahkamah merujuk kepada sekumpulan pemimpin Umno daripada kerajaan Barisan Nasional (BN) dahulu yang menghadapi pelbagai tuduhan kes rasuah.Ahli kluster itu yang paling dikenali adalah bekas perdana menteri, Najib Razak, yang menghadapi pelbagai tuduhan rasuah dan sembilan daripadanya disabitkan bersalah pada Julai lalu.Najib sebelum ini secara terbuka menyatakan sokongan kepada Anwar Ibrahim selepas pemimpin PKR itu gagal menjatuhkan kerajaan bulan lalu.Tindakannya itu menimbulkan rasa tidak puas hati dalam kalangan pemimpin Umno, yang kebanyakan memilih untuk mematuhi peringatan Yang di Pertuan Agong untuk tidak menggagalkan belanjawan.Undian belanjawan esok sekali lagi akan membuka peluang menumbangkan kerajaan, dan difahamkan kerja-kerja melobi sedang giat dilakukan bagi menyakinkan ahli Parlimen Umno untuk menolaknya.Undi adalah kritikal di blok kerajaan, yang hanya memiliki majoriti tipis untuk berkuasa selepas kejatuhan Pakatan Harapan pada awal tahun lalu.Najib sebelum ini secara terbuka menyatakan sokongan kepada Anwar Ibrahim selepas pemimpin PKR itu gagal menjatuhkan kerajaan bulan lalu.Masuk dalam ‘kluster sakit perut’Namun, difahamkan kempen itu mendapat maklum balas yang dingin daripada ahli Parlimen Umno, termasuk mereka yang sedang berdepan tuduhan rasuah.“Ketika ini terdapat lima ahli Parlimen menyokong Najib, manakala yang lain ingin melihat belanjawan diluluskan,” kata satu sumber Umno kepada MalaysiaNow.“Selain Zahid, terdapat empat lagi yang lain, iaitu mereka yang mewakili kawasan Parlimen di Perak, Johor dan Kelantan, bersama Najib,” kata sumber itu.Tetapi disebabkan cara undian dilakukan, yang mana setiap ahli Parlimen dengan jelas dapat dikenal pasti selepas mengangkat tangan, berkemungkinan sekumpulan ahli Parlimen Umno itu akan mengambil cuti sakit pada Khamis.“Ada yang berjenaka di Dewan Rakyat mengatakan kluster mahkamah mungkin jadi ‘kluster sakit perut’,” kata sumber itu.“Ahli Parlimen ini akan mengadu sakit perut dan tidak hadir semasa sesi undian belanjawan dan pada masa sama menidakkan jumlah angka yang diperlukan Muhyiddin.”Semalam, MalaysiaNow melaporkan ahli Parlimen Umno diminta berkumpul di sebuah hotel di Kuala Lumpur baru-baru ini, satu usaha dilakukan seorang pemimpin kanan parti itu untuk menyakinkan mereka supaya menolak undian belanjawan.Difahamkan, beberapa lagi pertemuan turut diadakan pada hari Isnin dan juga semalam.


Tiada kegiatan ekonomi, punca perumahan baru tiada pembeli

Projek perumahan yang dibina di kawasan yang tiada pembangunan komersial dilihat antara faktor ia kurang mendapat permintaan dalam kalangan pembeli, menyebabkan unit-unit rumah terdedah kepada risiko menjadi kediaman tidak terjual.Perkembangan ini diakui menjadi kebimbangan bukan sahaja kepada pihak pemaju tetapi juga kepada ejen-ejen hartanah yang lebih arif dalam meneliti kehendak dan cita rasa pembeli.Pembeli mahukan kawasan kediaman yang meriah bukan merujuk kepada kawasan itu sebagai membangun pesat tetapi memiliki pergerakan ekonomi dan perniagaan yang baik.Ini termasuk perkhidmatan yang pelbagai dan mudah diakses seperti bank, pusat servis kereta, restoran, pusat hiburan, farmasi, pusat jagaan kanak-kanak dan dobi 24 jam.Tinjauan MalaysiaNow di beberapa bandar besar di bahagian tengah dan selatan Semenanjung Malaysia mendapati punca permasalahan tersebut benar berlaku.Dalam perjalanan dari Johor Bahru ke Lembah Klang, boleh kelihatan beberapa kawasan perumahan di tepi-tepi lebuh raya sudah tersergam indah namun masih tiada pembeli dan penghuninya.Ia meliputi kawasan seperti di Seremban, Nilai, Sepang, Salak Tinggi dan Cyberjaya.Saiful Nizam dari agensi Hartanah Darul Khusus memberitahu buat masa ini, jualan unit-unit rumah yang sudah siap dibina berjalan dengan sangat perlahan.“Sebab lokasi-lokasi rumah yang ‘sejuk’ dan harga jualan yang terlalu mahal,” katanya kepada MalaysiaNow merujuk kepada kawasan yang kurang tumpuan orang ramai kerana tiada kegiatan ekonomi di situ.Seorang ejen hartanah di Johor Bahru, Raymond Cheo sudah menjual dan membantu pembeli mendapatkan rumah sejak 24 tahun lalu berkata isu harga jualan tidak begitu penting bagi pembeli.Ini kerana, mereka pasti akan berusaha dan menjalankan perbincangan dengan pihak bank untuk memastikan pinjaman diluluskan dan berjaya memiliki rumah.Pemerhatiannya selama ini mendapati, rata-rata pembeli akan memastikan kawasan kediaman yang bakal mereka diami mempunyai pelbagai sektor ekonomi dan tidak sendu.Trend tersebut mula dikenalpasti sejak lima tahun kebelakangan ini.Pada tahun-tahun sebelum itu, Choe berkata pembeli tidak begitu prihatin terhadap faktor komersial di kawasan kediaman.“Mereka cari rumah yang berpatutan dengan gaji, walaupun di kawasan sunyi mereka beli. Sebab murah, boleh bayar bulan-bulan ataupun boleh beri sewa kepada orang lain.“Sekarang, pembeli rumah pertama, akan cari tempat yang ada semuanya. Keluar rumah dekat pergi Starbucks, pergi KFC, pergi kedai mamak dan pasar raya.“Sebab itu, kalau kita keluarkan iklan mahu jual rumah di kawasan yang banyak unit komersial macam pusat beli belah, unit-unit rumah ini tak ambil masa lama untuk menerima tempahan dan pembeli,” katanya kepada MalaysiaNow.Segelintir pemaju membina unit-unit kediaman dengan pakej bersama unit-unit komersial baru.MalaysiaNow difahamkan, unit-unit itu dibuka untuk dibeli atau disewa bagi memberikan perkhidmatan dan kemudahan kepada pembeli-pembeli rumah.Bagaimanapun, trend sebegitu tidak mendapat banyak sambutan kerana unit komersial yang dijual atau untuk disewa tidak mendapat sambutan.Tiada perniagaan yang dibuka malah beberapa pusat komersial di bandar-bandar tersebut tidak mempunyai penyewa.Antaranya di Cyberjaya dan Nilai, tinjauan MalaysiaNow mendapati hanya kelihatan beberapa buah kenderaan di tempat parkir.Manakala, unit rumah berdekatan bangunan komersial seakan kosong dan sepi.“Ada pelanggan saya yang sudah berpotensi untuk beli rumah dah lulus pinjaman, sepasang suami isteri yang bekerja sebagai guru.“Mereka rela membeli rumah yang jaraknya hampir 45 kilometer dari sekolah. Sedangkan rumah yang saya jual hanya tujuh kilometer dari sekolah,” tambah Cheo.Bagaimanapun, bagi kes ini, Cheo berkata, disebabkan unit komersial unit kediaman yang dijualnya hanya mempunyai satu penyewa iaitu kedai mamak dua pintu, ramai pembeli berasa hampa dan bertindak memilih lokasi lain walaupun jauh daripada tempat kerja masing-masing.Isu lambakan rumah tidak terjual bukan asing di Malaysia.Hujung tahun lalu, kementerian perumahan dan kerajaan tempatan merekodkan sebanyak 30,290 unit rumah siap dibina tidak terjual dengan nilai RM19.75 bilion.


Benarkah Umno berjuang demi rakyat?

Drama politik di Malaysia tidak pernah reda semenjak Mei 2018 dan ia berterusan apabila pada 3 Ogos 2021, Umno dengan rasminya telah menarik diri daripada menyokong kerajaan Perikatan Nasional (PN) yang sama-sama dibinanya dengan Bersatu, PAS, Barisan Nasional serta Gabungan Parti Sarawak (GPS) pada Mac 2020.Drama ini bukanlah suatu adegan yang baru, ugutan Umno menerusi Ahmad Zahid Hamidi kepada perdana menteri sudah acapkali berlaku apabila beliau tidak tersenarai dalam barisan Kabinet. Pengumuman semalam, hanyalah formaliti dari satu naratif yang sudah dirancang dan dijangka oleh banyak pihak.Jauh sebelum pengumuman semalam, sebuah naratif telah terbina beberapa bulan sebelum ini, lebih tepat lagi selepas Persidangan Agung Umno (PAU) pada Mac tahun ini apabila terbongkar satu rakaman perbualan antara presiden Umno itu bersama guru politiknya.Rata-rata rakyat telah mendengar isi perbualan antara sang guru dengan si anak murid. Pakatan dua orang ini boleh diangkat seperti merpati dua sejoli, seia dan sekata. Ahli-ahli Umno telah diperbodohkan secara terbuka.Hingga kini, rakaman perbualan tersebut tidak pernah dinafikan oleh guru dan anak murid ini. Maka, rakyat telah membuat kesimpulan bahawa sememangnya terdapat plot yang jijik untuk mensabotaj kerajaan PN dan menggagalkan usaha kerajaan dalam memerangi Covid-19.Sekalipun benar motif utama Presiden Umno yang menarik sokongan daripada kerajaan PN kerana mahu membela nasib raykat, tidak pula dinyatakan dengan tuntas apa cadangan beliau. Yang ada hanya mahu PM meletakkan jawatan, itu sahaja.Jika Zahid Hamidi mahu menubuhkan kerajaan baharu, dengan pihak mana pula Presiden Umno ini ingin bekerjasama? Kerana kesemua blok politik, tidak mempunyai majoriti yang selesa.Jika beliau mahu bekerjasama dengan PH, bagaimana pula dengan ketetapan yang telah dibuat semasa PAU 2020 lalu yang menetapkan bahawa “No Anwar No DAP?” Ketetapan ini masih tidak berubah hingga semalam.Maka lojik penarikan Umno terhadap PN ini hanyalah semata-mata untuk mensabotaj usaha kerajaan khususnya dalam perancangan Pelan Pemulihan Negara (PPN). PPN ini adalah “road map” yang dapat membawa rakyat dan negara keluar dari cengkaman pandemik Covid-19.Agenda inilah yang amat dibimbangi oleh sang guru dan si anak murid kerana jika usaha ini berjaya, maka terbukti kerajaan PN mampu mentadbir negara ini dengan lebih baik.Disamping itu, pensabotaj kerajaan PN ini lebih bimbang tentang kes-kes yang sedang dibicarakan di mahkamah. Kluster mahkamah ini pastinya mahu mengambil setiap peluang yang ada untuk menyelamatkan diri mereka.Keterdesakan Zahid Hamidi ini menemui titik temu dengan terdesaknya seorang yang ingin menjadi perdana menteri. Maka presiden Umno telah dipergunakan oleh sang guru untuk mensabotaj kerajaan PN.Jika plot ini berjaya, maka rakyat akan menolak kerajaan PN dan peluang mereka untuk menumbangkan kerajaan, akan menjadi lebih cerah dan mudah. Itu sifir yang cuba dimainkan oleh dalang-dalang disebalik drama ini.Yang jelas, pengumuman Umno tiada kena mengena dengan perjuangan mahu membela rakyat. Tidak sama sekali.Rakyat harus bertenang dan bersatu bersama kerajaan dan fokus untuk menang dalam peperangan menentang virus Covid-19 dan bersama-sama kita membantu rakyat yang sedang terkesan kerana pandemik ini.Kepada Allah kita berserah.Abdullah Salim adalah pembaca MalaysiaNow.* Tulisan ini adalah pandangan peribadi penulis yang tidak semestinya mencerminkan pandangan MalaysiaNow


Imran Khan dapat perlindungan mahkamah daripada ditahan

Bekas perdana menteri Pakistan Imran Khan diberikan jaminan perlindungan oleh mahkamah di bandar timur Lahore pada Isnin yang memberikan penangguhan penahanan selama dua minggu dalam kes melibatkan pertuduhan di bawah undang-undang antikeganasan negara itu.
Khan mempunyai beberapa kes sejak digulingkan tahun lepas. Kes-kes itu terdiri daripada mengumpul dana haram untuk parti politiknya sehinggalah ke arah menghasut keganasan terhadap pegawai negeri.
Khan hadir di hadapan Mahkamah Tinggi Lahore lewat Isnin bersama ratusan penyokong, kata saksi.
"Demi kepentingan keadilan, kami cenderung untuk memberinya jaminan perlindungan ad interim sehingga 3 Mac 2023, bagi hadir ke mahkamah," menurut perintah satu halaman yang dilihat oleh Reuters.
Kes itu berkaitan dengan dakwaan keganasan oleh penyokongnya semasa protes tahun lepas, yang mana Khan didakwa sebagai menghasut.
Sebelum Isnin, peguam Khan mendesak supaya imuniti daripada hadir ke mahkamah, dengan alasan kesihatan dan keselamatan. Mahkamah menolak permohonan tersebut.
Khan cedera dalam kejadian tembakan di salah satu perhimpunan tahun lalu. Berikutan itu penyokong Khan mengancam bantahan di seluruh negara jika beliau ditangkap.
Khan mengumumkan bahawa beliau akan melancarkan kempen minggu ini menyeru penyokongnya menawarkan diri mereka untuk ditangkap dalam usaha untuk "memenuhi sel penjara" sebagai protes terhadap penahanan pembantunya.
Kerajaan menafikan tindakan keras terhadap Khan dan partinya, malah mengatakan tidak campur tangan dalam pelbagai kes terhadapnya.


Shahidan, Ismail belum jadi ahli PAS, kata setiausaha agung

Bekas ahli Parlimen Barisan Nasional (BN) Arau Shahidan Kassim dan Ismail Abdul Muttalib (Maran), belum menjadi ahli PAS biarpun bertanding atas tiket Perikatan Nasional (PN) pada Pilihan Raya Umum ke-15 (PRU15).
Setiausaha Agung PAS Takiyuddin Hassan berkata undang-undang pilihan raya tidak menetapkan calon yang bertanding, perlu menjadi ahli sesebuah parti.
“Kita telah mengizinkan kepada calon yang bukan ahli PAS seperti di Parlimen Arau (Shahidan) untuk bertanding. Kita juga mengeluarkan watikah untuk menggunakan logo PN di atas kuota PAS, begitu juga Parlimen Maran (Ismail) untuk bertanding atas tiket kita.
“Setakat ini mereka belum menjadi ahli PAS dan undang-undang PRU tidak semestinya menjadi ahli. Dalam konteks ini, PAS membenarkan calon menggunakan logo PAS sebagai memenuhi syarat untuk diterima pencalonan,” katanya pada sidang media PN Kelantan hari ini.
Takiyuddin yang juga calon Parlimen Kota Bharu berkata keahlian penyandang kerusi Kuala Nerus Mohd Khairuddin Aman Razali dan penyandang kerusi Parlimen Tumpat Che Abdullah Mat Nawi, gugur secara automatik kerana bertanding atas tiket Barisan Nasional (BN) pada PRU15.
Beliau berkata perkara tersebut termaktub dalam Fasal 15 (1c) Perlembagaan PAS iaitu mengisytiharkan diri keluar PAS atau menyertai parti lain.
“Jadi mana-mana ahli PAS yang melakukan tindakan sedemikian telah dianggap telah terhenti menjadi ahli PAS dan tidak perlu dipecat lagi. Kita hanya perlu memaklumkan kepadanya sahaja,” katanya.


RUU larangan merokok akan dibentang di mesyuarat Kabinet minggu depan

Rang Undang-Undang (RUU) Kawalan Hasil Tembakau dan Merokok akan dibawa ke mesyuarat jemaah menteri minggu depan untuk mendapatkan persetujuan sebelum dibentangkan di Parlimen, kata Menteri Kesihatan Khairy Jamaluddin.
Khairy berkata mesyuarat Kabinet itu adalah peluang bagi para menteri bertukar pandangan dan memberi hujah masing-masing dan beliau juga berpeluang memberikan penjelasan.
Beliau berkata ia merupakan langkah pertama untuk meyakinkan anggota Kabinet dan mendapatkan sokongan mereka bagi membolehkan beliau membawa RUU tersebut dibentangkan di Parlimen.
"Sekiranya RUU itu diluluskan, Malaysia merupakan negara pertama di dunia yang dapat meluluskan ia sebagai undang-undang yang melarang aktiviti merokok dan pemilikan sebarang produk merokok termasuk rokok elektronik atau vape terhadap generasi muda yang lahir selepas 2005," katanya.
Khairy berkata demikian dalam sidang media selepas majlis pelancaran Generational Endgame Advocacy Roadshow (Gegar) Wanita di Serdang, Selangor hari ini, yang turut dihadiri Menteri Pembangunan Wanita, Keluarga dan Masyarakat Rina Mohd Harun.
Khairy berkata cadangan pelaksanaan peruntukan generasi penamat (GEG) dalam RUU itu adalah untuk melindungi generasi muda Malaysia daripada terjebak dengan tabiat merokok dan menjadi mangsa ketagihan produk merokok apabila mereka dewasa, serta mengurangkan peratus perokok di Malaysia iaitu kurang daripada lima peratus menjelang 2040.
"Ini sekali gus dapat mengurangkan kadar kematian pramatang, penyakit kronik dan kos rawatan yang terpaksa ditanggung kerajaan akibat komplikasi merokok dalam kalangan masyarakat," katanya dengan menambah prevalens merokok di Malaysia masih tinggi iaitu 40.5% dalam kalangan lelaki manakala 20 peratus wanita.
Khairy berkata sekarang merupakan masa terbaik untuk meluluskan RUU itu kerana 97% belia menyokong GEG serta tidak melihat merokok satu gaya hidup yang diaspirasikan.
"Ini masa yang sesuai untuk menutup sepenuhnya pintu merokok kepada anak muda Malaysia,” katanya.
Khairy berkata usaha meluluskan RUU itu bukan mudah kerana sesetengah pihak berpandangan akta berkenaan akan menjejaskan punca pendapatan negara dan industri pelancongan.
Katanya kesan kepada negara jika tabiat rokok tidak dikawal adalah kerajaan perlu menanggung beban kos rawatan sebanyak RM8 bilion untuk merawat masalah kesihatan seperti jantung, paru-paru dan komplikasi lain.


Jangkitan kuman di paru-paru, Prebet Adam meninggal dunia

Adam Jaafar atau lebih dikenali sebagai Prebet Adam dilaporkan meninggal dunia di Hospital Pulau Pinang (HPP) semalam, akibat jangkitan kuman pada paru-paru.Menurut adiknya, Hawa, 56, Adam meninggal dunia pada usia 57 tahun, kira-kira 9 pagi semalam ketika menerima rawatan di HPP dan jenazah telah dikebumikan di tanah perkuburan Islam di Datuk Keramat selepas solat Zohor.“Sebelum ini abang memang tiada sakit apa-apa, Allahyarham sihat sahaja cuma kadang-kadang demam, itu biasalah…cuma minggu lepas dia masuk hospital dan pemeriksaan doktor kata ada jangkitan kuman pada paru-paru,” katanya ketika dihubungi hari ini.Hawa berkata Adam, anak sulung daripada lapan beradik, adalah seorang abang yang sentiasa mengambil berat tentang adik-beradik lain dan mereka sekeluarga merasa sedih dengan pemergian abangnya itu.Adam pernah menggemparkan negara selepas mengamuk di Jalan Chow Kit, Kuala Lumpur pada Oktober 1987 dan dalam kejadian itu, seorang lelaki terbunuh akibat terkena tembakan rambang.Adam yang berumur 26 tahun ketika kejadian, terlepas daripada hukuman mati dan dihantar ke Hospital Tanjung Rambutan selama 10 tahun kerana disahkan tidak siuman ketika melakukan kesalahan berkenaan.


Menteri Arab Saudi pertahan keputusan rendahkan had bunyi pembesar suara masjid

Menteri hal ehwal Islam Arab Saudi mempertahankan perintah kontroversi berhubung had bunyi sistem pembesar suara masjid dengan mengatakan ia adalah susulan aduan orang ramai mengenai gangguan bunyi yang melampau di negara itu.Dalam pengumumannya berhubung had pembesar suara itu, Abdullatif Al-Syeikh berkata semua pembesar suara mesti diselaraskan kepada satu pertiga bunyi maksimumnya.Arahan tersebut yang turut mengehadkan pembesar suara hanya untuk kegunaan sewaktu azan dan tidak digunakan untuk ceramah dan khutbah agama telah mengundang kecaman golongan konservatif di media sosial.Abdullatif berkata arahan tersebut adalah sebagai respons terhadap aduan orang ramai yang berkata ia mengganggu anak kecil dan orang tua.“Mereka yang mahu menunaikan solat tidak perlu tunggu suara imam,” untuk pergi solat kata Abdullatif dalam sebuah video yang diterbitkan oleh saluran televisyen rasmi negara itu.“Mereka harus ada di masjid sebelum suara imam mengangkat takbiratulihram,” tambahnya.Beberapa saluran televisyen lain yang turut menyiarkan siaran langsung bacaan Al-Quran, dan solat turut dicadangkan juga sudah ada kata Abdullatif.Menurutnya semua saluran itu sudah pun memadai, dan pembesar suara masjid tidak perlu digunakan untuk tujuan tersebut.Bagi negara yang memiliki ribuan masjid, ramai yang mengalu-alukan keputusan kerajaan tersebut.Namun ia heboh dibahaskan di media sosial sehingga beberapa tanda pagar dibuat bagi mengecam keputusan tersebut.Bagaimanapun, Abdullatif berkata kritikan dan kecaman terhadap dasar tersebut ditularkan oleh mereka yang digelarnya sebagai “musuh kerajaan” dan mahu mempengaruhi “pandangan awam”.Dasar terbaru itu adalah susulan dari dasar liberalisasi Putera Mahkota Saudi Mohammed bin Salman yang ketika ini dilihat mahu memulakan era yang lebih terbuka dan bebas.Pemimpin muda Saudi itu turut melonggarkan sekatan-sekatan sosial di negara konservatif tersebut dengan dasar-dasar lebih terbuka termasuk membatalkan larangan pembukaan pawagam dan membenarkan golongan wanita untuk memandu kereta selain membenarkan konsert yang membolehkan percampuran lelaki dan wanita.Kelonggaran sosial itu dialu-alukan ramai warga Saudi yang memiliki dua pertiga populasi berusia di bawah 30 tahun.Arab Saudi juga turut menyekat kuasa polis moral yang dilihat sering menakutkan orang ramai dan memaksa mereka di pasar raya untuk menunaikan solat selain memarahi sesiapa yang dilihat bergaul berlawanan jantina.Putera mahkota juga turut menjanjikan sebuah negara yang lebih “sederhana” dalam percubaan untuk mengubah imejnya yang terkenal keras namun dalam masa yang sama dilihat cuba mendiamkan suara-suara yang menentang beliau.Sejak tiga tahun lalu, kerajaan Arab Saudi telah menahan puluhan aktivis wanita, ulama dan wartawan selain ahli kerabat diraja.


Malaysia diundi duduki majlis hak asasi PBB bagi penggal 2022-2024

Malaysia berjaya meraih 183 undi untuk mengisi satu daripada 18 kerusi Majlis Hak Asasi Manusia Pertubuhan Bangsa-Bangsa Bersatu (PBB) bagi penggal 2022-2024.Perdana Menteri Ismail Sabri Yaakob dalam hantaran di laman Facebooknya malam tadi berkongsi berita gembira itu.“Kejayaan Malaysia menduduki kerusi Majlis Hak Asasi Manusia PBB merupakan pencapaian yang hebat dan pengiktirafan kepada status hak asasi manusia,” katanya yang turut mengucapkan tahniah atas pencapaian itu.Beliau berkata Malaysia sedia memainkan peranan aktif seperti menjadi pemudah cara bagi rundingan damai, pemboleh kerjasama dan pembina konsensus.“Malaysia akan bekerjasama rapat dengan negara anggota PBB untuk memajukan agenda hak asasi manusia di peringkat global sebagaimana yang termaktub dalam Deklarasi Sejagat Hak Asasi Manusia.“Ketika semua negara merangka kerja-kerja asas bagi pemulihan yang mampan dan inklusif pasca #Covid, hak asasi manusia perlu menjadi keutamaan dalam semua usaha kita. Dalam kesatuan, demi kemanusiaan,” katanya.


Manifesto PN di Melaka berteraskan 6 tunjang utama

Perikatan Nasional (PN) melancarkan manifestonya “Ikrar PN Untuk Melaka” dengan moto “Melaka Bangkit Gemilang” yang berteraskan enam tunjang utama, 11 strategi dan 74 pendekatan bagi menghadapi Pilihan Raya Negeri (PRN) Melaka, 20 November ini.Pengerusinya, Muhyiddin Yassin melancarkan manifesto itu dengan janji akan membawa perubahan besar kepada pentadbiran kerajaan negeri Melaka bertunjangkan integriti dan ketelusan.“Saya amat yakin, gabungan kepimpinan calon PN yang bertanding kali ini mampu membawa aspirasi rakyat negeri Melaka yang tentunya ingin melihat Melaka bangkit sebagai sebuah negeri yang gemilang,” katanya pada Majlis Pelancaran Ikrar PN bagi PRN Melaka hari ini.PN akan bertanding di kesemua 28 kerusi Dewan Undangan Negeri (DUN) pada PRN Melaka dengan Bersatu akan bertanding di 15 kerusi manakala PAS lapan, dan Gerakan lima.Muhyiddin yang juga presiden Bersatu berkata enam tunjang utama itu ialah keutuhan ekonomi; keprihatinan kepada rakyat; kerancakan sektor pelancongan; kelestarian alam sekitar; kecekapan infrastruktur serta keteguhan dan kejujuran pentadbiran.Bagi tunjang pertama iaitu keutuhan ekonomi, Muhyiddin berkata PN akan memastikan ekonomi Melaka dibangunkan dengan lebih utuh dan mampan termasuklah tumpuan kepada industri strategik dan berimpak tinggi serta fokus kepada pendigitalan dan pembangunan perusahaan mikro, kecil dan sederhana.“Melalui pendekatan ini, lebih banyak peluang perniagaan dapat dijana, tentunya para peniaga di Melaka dapat memperoleh pendapatan yang lebih tinggi, bahkan boleh meningkat berlipat kali ganda pulangan kepada negeri, diterjemahkan melalui pembangunan pesat yang dapat dinikmati oleh setiap lapisan rakyat,” katanya.Dalam tunjang kedua iaitu keprihatinan kepada rakyat, PN akan memastikan aspek kesihatan mental dan jasmani, perumahan, kemudahan rekreasi, meningkatkan prestasi pendidikan rendah dan menengah serta meletakkan Melaka pada ranking antara tiga negeri terbaik dalam pencapaian keputusan peperiksaan awam di Malaysia.“PN antaranya akan memberi perhatian pengurusan sekolah tahfiz khususnya yang berdaftar di bawah Jabatan Agama Islam Melaka (Jaim) dengan bantuan penyelenggaraan, bantuan sekali bayar RM200 akan diberi kepada guru tahfiz, kelas Al-Quran dan fardhu ain (Kafa) serta tadika di bawah seliaan Jaim,” katanya.Untuk tunjang ketiga, iaitu kerancakan sektor pelancongan bekas perdana menteri berkata PN ingin menawarkan program yang inovatif dan berimpak tinggi termasuk kemudahan tempat letak kenderaan bertingkat di kawasan pelancongan, diselaras sistem letak dan naik bagi melancarkan lalu lintas, terutamanya pada waktu puncak atau musim percutian.Katanya PN juga akan menggiatkan usaha pemulihan industri pelancongan, termasuk pelancongan kesihatan antarabangsa bagi menjadikan Melaka destinasi pilihan pelancongan kesihatan serta sebagai tempat persinggahan pelancong kapal persiaran yang menyusuri Selat Melaka dan pusat penganjuran mesyuarat, insentif, persidangan dan pameran (Mice). Untuk tunjang seterusnya iaitu kelestarian alam sekitar, beliau berkata usaha memulih dan memulihara ekosistem kawasan sungai, pesisir pantai dan marin akan dipergiat bagi melestarikan kawasan dan memperkayakan sumber laut agar rakyat di negeri Melaka akan dapat hidup dalam persekitaran yang bersih dan sihat.Manakala di bawah tunjang kelima iaitu kecekapan infrastruktur, Muhyiddin berkata PN berikrar akan memperkukuh penyediaan infrastruktur yang cekap, termasuk pembinaan dan naik taraf jalan, sistem saliran, tebatan banjir, liputan Internet 5G, kemudahan “hotspot”, jalur lebar tanpa wayar (WiFi) secara percuma di kawasan terpilih.Bagi tunjang terakhir iaitu keteguhan dan kejujuran pentadbiran, katanya ia adalah agenda untuk memperkasa perkhidmatan awam negeri, dipergiat melalui pendigitalan dan penglibatan secara terus dengan rakyat melibatkan tadbir urus yang cekap serta berintegriti bagi agensi serta syarikat milik kerajaan negeri.Muhyiddin berkata bagi memastikan tawaran Ikrar PN Untuk Melaka itu dipenuhi, sebuah jawatankuasa khas pemantau pelaksanaan akan ditubuhkan dan dianggotai anak jati Melaka daripada golongan profesional dan berpengalaman. “Ini adalah manifestasi kesungguhan PN untuk memastikan ikrar yang dibuat untuk rakyat di Melaka ini akan direalisasikan menerusi satu daya usaha yang gigih dan telus,” katanya.


PBB kutuk rampasan kuasa tentera Myanmar

Setiausaha Agung Pertubuhan Bangsa-Bangsa Bersatu (PBB) Antonio Guterres mengutuk sekeras-kerasnya tindakan tentera Myanmar melakukan rampasan kuasa serta menahan pemimpin negara itu, pagi tadi.“Setiausaha agung mengutuk sekeras-kerasnya penahanan Kaunselor Negara Aung San Suu Kyi, Presiden Myanmar (U Win Myint) dan pemimpin politik lain ketika Parlimen negara itu sepatutnya bersidang hari ini,” kata Jurucakap PBB, Stephane Dujarricnya dalam satu kenyataan.Beliau berkata, pergolakan politik terbaru itu adalah satu tamparan kepada reformasi politik di Myanmar.Kenyataan itu juga meminta tentera supaya menghormati keputusan rakyat dan mematuhi norma demokrati, sebarang perbezaan pandangan perlu diselesaikan menerusi rundingan.“Semua pemimpin Myanmar perlu bertindak demi kepentingan peralihan demokrasi, melaksanakan dialog yang bermakna, mencegah keganasan dan menghormati sepenuhnya hak asasi dan kebebasan manusia,” kata kenyataan itu.Majlis Keselamatan PBB juga merancang pertemuan oleh Utusan Khas PBB ke negara itu Christine Schraner Burgener, Khamis ini, menurut diplomat.Sesi itu dijangka mungkin akan dipercepatkan selepas mengambil kira krisis politik di Myanmar, kata seorang diplomat memberitahu AFP dengan syarat tidak dinamakan.Suu Kyi yang juga pengerusi Liga Demokrasi Kebangsaan (NLD) dan Win Myint dan beberapa pemimpin kanan NLD ditahan tentera di Naypyidaw, pagi tadi.Penahanan itu dibuat seminggu selepas Panglima Angkatan Tentera Myanmar Jeneral Min Aung Hlaing, mengumumkan tidak menolak kemungkinan rampasan kuasa akan berlaku bagi memansuhkan Perlembagaan negara itu, sekali gus menangani krisis politik.Sejak beberapa minggu lalu, tentera Myanmar menuduh berlaku penipuan dalam pilihan raya umum November lalu, yang menyaksikan NLD pimpinan Suu Kyi menang besar.Myanmar yang baru sedekad keluar selepas hampir 50 tahun diperintah tentera, masih berada di bawah sistem demokrasi dikawal ketat jeneral tentera walaupun pada hakikatnya berkongsi kuasa dengan pentadbiran dipilih rakyat.Wakil rakyat baru dijangka bersidang di Parlimen hari ini.Pilihan raya umum pada November lalu adalah pilihan raya demokratik yang kedua di Myanmar sejak negara itu keluar daripada regim pemerintahan diktator 49 tahun.Seperti diharapkan, Suu Kyi, tokoh sangat dikenali di Myanmar dan partinya menyapu bersih pemilihan, sekali gus meneruskan pentadbiran mereka selama lima tahun lagi.Bagaimanapun, tentera mendakwa terdapat 10 juta kes penipuan pemilih di seluruh negara dan mahu siasatan diadakan serta menuntut pelepasan daftar pemilih daripada suruhanjaya pilihan raya bagi tujuan pengesahan.


Isu banjir di Negeri Sembilan tiada kaitan dengan pembalakan, kata MB

Menteri Besar Aminuddin Harun berkata bencana banjir di beberapa daerah di Negeri Sembilan tidak ada kena-mengena dengan aktiviti pembalakan.Beliau berkata timbunan kayu yang hanyut di kawasan perumahan di Pantai, Seremban akibat banjir bulan lepas merupakan kayu reput dan kerja-kerja pembersihan di lokasi itu hanya mengambil masa dua hari.“Saya jemput semua, daripada kita hanya bercakap, boleh datang dan lihat sendiri apa yang berlaku di Gunung Berembun, ambil gambar dan nilaikan sendiri sama ada kawasan itu kawasan pembalakan ataupun apa yang berlaku adalah kejadian alam.“Kadang-Kadang laporan itu tidak menceritakan tentang negeri ini tetapi gambar adalah di sini. Semua orang tahu apa yang berlaku di negeri ini, gambar penuh itu bagi saya ‘nakal’ dan saya harap ia tak berulang lagi,” katanya kepada pemberita selepas mesyuarat exco hari ini.Menyentuh pemulihan semula Taman Eko Rimba Jeram Toi di Jelebu, Aminuddin berkata kerja membaik pulih akan mengambil masa yang panjang kerana kawasan itu terjejas teruk berikutan hujan lebat dan banjir bulan lepas.Beliau berkata hampir semua kawasan serta kemudahan di pusat rekreasi itu musnah akibat banjir dan akan dibaik pulih mengikut fasa dengan peruntukan awal mencecah RM3 juta.Aminuddin berkata pihaknya tidak mahu tergesa-gesa melakukan pemulihan kerana enggan merosakkan keindahan semula jadi di pusat rekreasi itu.“Jeram Toi satu tempat yang menarik tetapi sekarang kita hilang keseluruhannya, bangunan di sana juga sudah tiada dan apa yang tinggal hanya batu-batu serta aliran anak sungai yang baru.“Kerajaan negeri akan memajukan semula kawasan berkenaan dengan lebih baik dan teratur serta kekal menjadi tarikan pelancongan di negeri ini.“Landskap di situ juga akan disusun semula termasuk bangunan akan diletakkan lebih teratur di samping keindahannya dapat dijaga dengan lebih baik,” katanya.


Pendaftaran PICKids lepasi sejuta, kata Khairy

Pendaftaran Program Imunisasi Covid-19 Kebangsaan Kanak-Kanak (PICKids) kini melepasi sejuta individu iaitu 28% bagi kohort kanak-kanak berumur lima hingga 11 tahun selepas tiga minggu pelaksanaan program itu, kata Menteri Kesihatan Khairy Jamaluddin.Menerusi akaun Twitternya hari ini, beliau berharap ibu bapa tidak lagi mengambil sikap “tunggu dan lihat” bagi mendaftarkan anak mereka untuk mendapatkan suntikan vaksin Covid-19.“Harap ibu bapa tidak lagi mengambil sikap ‘tunggu dan lihat’ sebab kadar kemasukan hospital kanak-kanak mula meningkat. Daftarkan anak anda untuk #PICKids hari ini!” menurut hantaran itu.Beliau turut berkongsi infografik pendaftaran PICKids setakat semalam yang menyaksikan Kuala Lumpur mencatatkan jumlah tertinggi diikuti Pulau Pinang dan Putrajaya.Setakat semalam, sebanyak 513,393 individu atau 14.5% populasi kanak-kanak berumur lima hingga 11 tahun di negara ini telah menerima dos pertama vaksin Covid-19 melalui program itu yang mula dilaksanakan pada 3 Februari lepas.Menerusi satu lagi ciapan, Khairy berkata lebih banyak kempen “outreach” dan kesedaran diperlukan dalam menggalakkan lebih ramai penerima yang layak menjalani saringan kesihatan percuma di bawah Skim Peduli Kesihatan untuk Kumpulan B40 (PeKa B40) berbuat demikian.Beliau berkata hanya 561,000 daripada 4.9 juta rakyat Malaysia yang layak telah menjalani saringan kesihatan percuma di bawah skim PeKa B40.“Lebih banyak kempen ‘outreach’ dan kesedaran diperlukan terutama dalam kalangan komuniti yang terpinggir.“Butiran lanjut boleh didapati di @protecthealthco (ProtechHealth Corporation). Marilah kita sama-sama mencegah NCD (penyakit tidak berjangkit),” katanya.


Annuar Musa saman ahli Parlimen DAP susulan tuduhan jual plot tanah DBKL

Kementerian Wilayah Persekutuan (KWP) akan mengambil tindakan undang-undang terhadap ahli Parlimen Cheras Tan Kok Wai yang menuduh Dewan Bandaraya Kuala Lumpur (DBKL) menjual 42 plot tanah dalam tempoh lapan bulan lalu.Menterinya, Annuar Musa berkata, tuduhan itu bukan sahaja tidak berasas, malah telah menjatuhkan reputasinya serta DBKL.Tegasnya sehingga kini, beliau sendiri tidak pernah menerima sebarang permohonan daripada DBKL untuk menjual aset milik pihak berkuasa tempatan (PBT) itu.“Saya ingin tegaskan sehingga saat ini dan hari ini saya tidak pernah menerima apa-apa permohonan daripada DBKL untuk menjual asetnya.“Saya kecewa dan merasa sangat dukacita dengan dakwaan seorang ahli Parlimen yang sudah begitu lama berperanan sebagai wakil rakyat yang bertindak menyerang wakil rakyat lain, sedangkan beliau ada peluang untuk berucap dalam sidang Dewan Rakyat.“Oleh kerana beliau memilih untuk berucap di luar Parlimen dan tindakan di luar Parlimen juga tertakluk kepada undang-undang tertentu.“Jadi saya telah arahkan peguam saya untuk ambil tindakan undang-undang mengikut jalur dan proses sedia ada,” katanya pada sidang media di Parlimen, hari ini.“Saya ingin tegaskan sehingga saat ini dan hari ini saya tidak pernah menerima apa-apa permohonan daripada DBKL untuk menjual asetnya.Semalam, Tan mendakwa, 42 plot tanah DBKL terjual dalam tempoh lapan bulan terakhir Annuar menerajui kementerian itu.Sementara itu, DBKL dalam kenyataan turut memaklumkan, mengikut semakan, terdapat 42 plot tanah di Kuala Lumpur milik persendirian yang memohon proses perubahan kepada zon guna tanah, kepadatan penduduk dan nisbah plot terhadap Pelan Bandar Raya Kuala Lumpur 2020 (PBRKL2020).Sehubungan itu, tegas DBKL, dakwaan itu tidak benar sama sekali.“Akta Perancangan Wilayah Persekutuan Kuala Lumpur 1982, (Akta 267), memberi peruntukan kepada pemilik tanah bagi merubah zon guna tanah, kepadatan penduduk dan nisbah plot dalam Pelan Tempatan (PBRKL2020) yang diwartakan.“Peruntukan ini adalah selaras dengan peruntukan Seksyen 17, Akta 267. Daripada 42 plot yang terlibat, 3 permohonan perubahan telah diwartakan, 6 dalam proses pewartaan manakala 33 plot masih dalam pertimbangan.“Semua proses ini telah mengikut peruntukan yang termaktub dalam akta sedia ada,” jelas DBKL.Dalam pada itu, DBKL memaklumkan isu berkaitan 97 transaksi penjualan tanah, secara keseluruhannya transaksi pelupusan tanah yang berlaku adalah sebelum tahun 2020 dan tidak melibatkan keputusan Menteri Wilayah Persekutuan ketika ini.


Belanjawan lulus, ‘hadiah’ rumah Najib antara tarikan minggu ke-4 Dewan Rakyat

Persidangan Dewan Rakyat minggu keempat menyaksikan Rang Undang-Undang (RUU) Perbekalan 2022 diluluskan di peringkat dasar, selain isu-isu seperti penggunaan kanabis dan pelaksanaan rangkaian 5G antara yang dibangkitkan ahli Parlimen.Sebanyak 31 kementerian terlibat dalam sesi penggulungan selama empat hari sepanjang minggu ini, selepas RUU itu dibahas 131 ahli Parlimen selama dua minggu sebelum ini.RUU ini seterusnya akan dibahas di peringkat jawatankuasa mulai Isnin ini sebelum diluluskan dan dibawa ke Dewan Negara.Minggu ini juga menyaksikan persidangan agak “panas” apabila ahli Parlimen blok pembangkang membangkitkan isu berkaitan siasatan dana Unit Transformasi Masyarakat India Malaysia (Mitra), larangan penjualan arak dan peruntukan RM100 juta sebagai “hadiah” kepada bekas perdana menteri Najib Razak.Menjawab isu kanabis ditimbulkan beberapa ahli Parlimen, Menteri Kesihatan Khairy Jamaluddin berkata permohonan penggunaannya bagi tujuan perubatan boleh dikemukakan kepada Pihak Berkuasa Kawalan Dadah untuk dinilai dan didaftarkan sekiranya mempunyai bukti saintifik mencukupi untuk dipasarkan.Isu pelaksanaan rangkaian 5G pula ditimbulkan beberapa Ahli Parlimen yang menyoal kewajaran kerajaan melaksanakan rangkaian berkenaan menggunakan konsep single wholesale network systemmelalui syarikat Digital Nasional Berhad (DNB) berbanding konsep multi system.Dalam hal ini, Menteri Komunikasi dan Multimedia Annuar Musa menjelaskan bahawa pihak DNB tidak menggunakan dana secara langsung kerajaan dan tiada sebarang jaminan kerajaan diberikan, selain syarikat terbabit turut diarahkan memberikan taklimat kepada semua Ahli Parlimen tentang pelaksanaan rangkaian itu.Selain itu, Dewan Rakyat juga dimaklumkan mengenai cadangan penggubalan akta khusus berkaitan pensijilan halal yang sedang diteliti, kos mengerjakan ibadah haji yang dijangka meningkat dan senarai Jawatankuasa Suruhanjaya Siasatan Diraja Lembaga Tabung Haji yang akan dikemukakan kepada Yang di-Pertuan Agong sebelum diumumkan.Turut dimaklumkan ialah mengenai Kerangka Dasar Luar baru yang sedang digubal Wisma Putra yang akan memasukkan beberapa pendekatan baharu termasuk diplomasi budaya, manakala kerangka undang-undang berkaitan perubahan iklim pula dijangka siap awal tahun hadapan.Persidangan minggu ini bagaimanapun tidak begitu “meriah” malah ada sesi penggulungan beberapa kementerian hanya dijalankan kira-kira 20 minit susulan kebanyakan Ahli Parlimen yang membangkitkan soalan ketika sesi perbahasan tidak berada di dalam Dewan ketika sesi penggulungan.


Menangani pencemaran plastik di Malaysia

Hari ini dunia menyambut Hari Hak-hak Pengguna dan tema bagi tahun ini ialah “Menangani Pencemaran Plastik”.Pencemaran plastik merupakan kesengsaraan kepada manusia. Di Malaysia masalah ini sangat serius. Pada 2020, kita menggunakan 148,000 tan metrik pembungkusan plastik untuk makanan. Penggunaan pembungkusan plastik per kapita tahunan kita ialah 16.78 kilogram. Penggunaan plastik kita telah meningkat tahun ke tahun walaupun wujud kempen untuk menghindari plastik sekali guna.Situasi di sini menjadi lebih buruk dengan import sisa plastik dari negara maju. Data UN Comtrade menunjukkan bahawa Malaysia mengimport 333.5 juta kilogram sisa/skrap plastik pada 2019 dan ia tidak termasuk sejumlah besar yang diimport secara haram.Memandangkan Malaysia menghasilkan sejumlah besar sisa plastik maka tidak masuk akal bagi pihak berkuasa untuk membenarkan pengimportan sisa plastik dari negara maju. Sementara ia mungkin menyumbang kepada keuntungan syarikat kitar semula, ia menyebabkan kesan sampingan yang amat serius terhadap kesihatan penduduk dan alam sekitar kita.Sisa plastik mengandungi bahan kimia toksik yang boleh menjejaskan kesihatan kita dengan serius. Apabila kita memakan ikan, kita turut menelan partikel plastik ke dalam tubuh kerana 90% ikan mempunyai partikel plastik dalam perutnya. Kita memakan 70,000 partikel mikro plastik setiap tahun.Bahan kimia toksik dalam plastik boleh menyebabkan penyakit serius seperti kerosakan buah pinggang, penyakit Alzheimer dan Parkinson, kanser, penyakit koronari dan lain-lain. Sesetengahnya hanya muncul beberapa tahun selepas pendedahan atau memakannya.Apakah yang perlu dilakukan oleh pengguna untuk menangani masalah ini? Paling penting bagi pengguna ialah untuk mengurangkan penggunaan makanan dan barangan yang tidak penting. Ini akan menyumbang kepada pengurangan penggunaan plastik bagi pembungkusan. Jangan gunakan beg plastik apabila membeli-belah, gunakan alternatif mesra alam sekitar lain, contohnya beg kain, jut atau rami. Kurangkan sisa dengan guna semula dan kitar semula.Pandemik Covid-19 telah membawa kepada peningkatan penggunaan plastik menjana lebih banyak sisa. Orang ramai membeli makanan dan barangan yang dibungkus dalam plastik dan dihantar kepada pengguna. Kita boleh mengurangkan penggunaan plastik sekali guna dengan memasak dan makan di rumah. Kita juga tidak perlu membeli barangan yang tidak perlu secara dalam talian.Kerajaan mestilah mengambil langkah segera untuk menangani masalah ini. Ia mesti mengenakan pengharaman sepenuhnya ke atas import sisa plastik dari negara lain. Kesihatan penduduk dan integriti alam sekitar kita hendaklah tidak dikorbankan demi keuntungan persendirian.Pengeluar produk plastik mestilah dipertanggungjawabkan dari segi undang-undang untuk mengumpulkan kembali produk mereka selepas digunakan dan untuk kitar semula atau guna semula. Undang-undang kita juga mestilah dipinda untuk menyediakan hukuman yang lebih berat terhadap mereka yang mencemarkan sungai, lautan, tanah dan atmosfera kita. Penguatkuasaan undang-undang mestilah ditambah baik dan amalan rasuah mestilah dihapuskan.Perancangan kerajaan ke arah sifar plastik sekali guna mestilah dilaksanakan dengan lebih cekap dan berkesan dan kemajuannya dipantau serta laporannya diterbitkan secara berkala.Bagaimanapun, sasaran awal ialah penyedut minuman dan beg plastik. Kita mempunyai pelbagai produk plastik lain yang perlu ditangani contohnya bekas, cawan, peralatan makan, pembungkus plastik masih digunakan dan dibuang di tapak pelupusan sampah atau sungai atau berakhir sebagai sampah selepas digunakan sekali saja. Plastik jenis ini mempunyai garis masa sasaran yang berbeza. Kita tidak boleh menunggu sehingga saat itu. Kita mesti mengurangkan pencemaran plastik dengan mengelak plastik yang tidak perlu terutamanya plastik sekali guna dan berbahaya.Industri produk plastik perlu mengutamakan kesihatan penduduk sebelum keuntungan dan mengambil langkah untuk mengurangkan pencemaran plastik. Mereka-bentuk semula produk, pembungkusan dan sistem penyampaian untuk menghapuskan penggunaan produk dan pembungkusan plastik sekali guna adalah penyelesaian yang kita ingini dalam menangani pencemaran plastik.Pengeluar seharusnya memastikan bahawa aktiviti mereka tidak mencemarkan alam sekitar dan menjejaskan kesejahteraan manusia. Patuhilah undang-undang dan jangan cuba untuk merasuah pegawai dan ahli politik.Memerangi pencemaran plastik adalah tanggungjawab semua rakyat Malaysia bersama dengan Kerajaan.Mohideen Abdul Kader adalah Presiden Persatuan Pengguna Pulau Pinang (CAP)* Tulisan ini adalah pandangan peribadi penulis yang tidak semestinya mencerminkan pendirian MalaysiaNow.


Sorry.


Kerajaan benarkan kontraktor G1,G2 dilantik PBT beroperasi laksana projek kecil

Kontraktor G1 dan G2 yang dilantik pihak berkuasa tempatan (PBT) untuk melaksanakan kerja-kerja pembinaan bagi projek berskala kecil di bawah PBT dibenarkan beroperasi dalam tempoh fasa 1 perintah kawalan pergerakan (PKP) 3.0 berkuat kuasa serta-merta.Kementerian perumahan dan kerajaan tempatan (KPKT) memaklumkan kontraktor berkenaan tidak perlu mendapatkan kebenaran beroperasi melalui sistem CIMS yang diselenggara kementerian perdagangan antarabangsa dan industri (Miti).“Sebaliknya surat kebenaran beroperasi akan dikeluarkan PBT bagi mempercepat proses kerja,” menurut KPKT dalam kenyataan hari ini.Menurut KPKT, surat kebenaran beroperasi dikeluarkan PBT adalah tertakluk kepada pematuhan prosedur operasi standard (SOP) semasa yang dikeluarkan Majlis Keselamatan Negara (MKN), kementerian kesihatan (KKM), kementerian kerja raya (KKR) dan peraturan-peraturan PBT bagi mengekang penularan wabak Covid-19.Perkara itu diputuskan dalam mesyuarat sidang khas MKN pada 21 Jun lepas yang dipengerusikan Perdana Menteri Muhyiddin Yassin.


28 calon PRN Melaka akan tandatangan aku janji perangi rasuah

Kesemua 28 calon Perikatan Nasional (PN) yang bertanding pada Pilihan Raya Negeri (PRN) Melaka perlu menandatangani aku janji sebagai komitmen memerangi rasuah.Pengerusi PN Muhyiddin Yassin berkata ia selari dengan pendirian yang didukung gabungan itu untuk menentang salah guna kuasa dan rasuah serta akan memberi layanan yang adil kepada semua pihak.“Ini adalah jaminan  PN dan jaminan yang sama untuk rakyat Melaka. Untuk menunjukkan kita komited perangi rasuah, kita telah sediakan aku janji dan calon perlu menandatangani aku janji ini dalam sehari dua.Ini untuk memberitahu rakyat bahawa kerajaan yang dibentuk selepas 20 November ini adalah kerajaan PN Melaka dengan dasar yang diamalkan berteraskan kepada prinsip yang saya jelaskan tadi,” katanya pada Program Pentas PRN Melaka PN yang diadakan malam tadi.Program yang turut dihadiri Presiden PAS Abdul Hadi Awang dan Presiden Gerakan Dominic Lau Hoe Chai turut disiarkan menerusi Facebook rasmi Muhyiddin.Muhyiddin yang juga presiden Bersatu berkata selain itu, manifesto PN bagi PRN berkenaan akan diumumkan dan diperincikan dalam masa terdekat.Ahli Parlimen Pagoh itu juga berharap agar sedikit kelonggaran prosedur operasi standard (SOP) PRN Melaka diberikan dengan membenarkan calon untuk bertemu pengundi.Beliau yang juga pengerusi Majlis Pemulihan Negara (MPN) berkata susulan SOP khas PRN yang ketat, beliau menggesa agar semua calon yang bertanding diberi peluang untuk muncul di kaca televisyen bagi memperkenalkan diri masing-masing.Suruhanjaya Pilihan Raya (SPR) menetapkan tarikh mengundi bagi PRN Melaka pada 20 November dan undi awal pada 16 November, berikutan pembubaran DUN pada 4 Oktober lepas selepas empat ahli Dewan Undangan Negeri menarik sokongan terhadap ketua menteri.


Kes harian meningkat lepasi 3,200 jangkitan

3,270 kes baru Covid-19 direkodkan hari ini menjadikan jumlah keseluruhan kes sebanyak 2,773,156.Pesakit yang sembuh pula mencatat 3,195 kes hari ini menjadikan jumlah keseluruhan kes sembuh sebanyak 2,701,808.Dalam pada itu, kes yang memerlukan rawatan di unit rawatan rapi (ICU) adalah sebanyak 257 kes di mana 197 daripadanya disahkan Covid-19.Sementara itu pesakit yang memerlukan bantuan pernafasan adalah sebanyak 137 kes di mana 89 adalah kes Covid-19.Dari 3,270 kes harian yang dilaporkan pada hari ini, 69 kes (2.1%) adalah daripada Kategori Tiga, Empat, dan Lima, dan 3,201 kes (97.9%) lagi adalah terdiri daripada Kategori Satu dan Dua.